Šta je aktuelni kandidat za američkog predsjednika pisao maršalu prije 41 godinu: “Dragi Tito, hvala za gostoljubivost …” | www.Pozitivno.ba\nŠta je aktuelni kandidat za američkog predsjednika pisao maršalu prije 41 godinu: “Dragi Tito, hvala za gostoljubivost …”\nBiden je tad bio žutokljunac, imao je 36 godina, a danas je, sa 77 godina, najstariji kandidat za američkog predsjednika. Bude li izabran, imat će 78 i postati najstariji predsjednik Amerike …\nGodinu dana ranije, na posljednji ispraćaj Edvarda Kardelja – ideologa samoupravljanja i tvorca rečenice ‘sreću čovjeku ne može donijeti ni država ni partija, već jedino on sam’ – uz čuvenog diplomata Areiela Harimanna poslao je Joea Bidena, danas aktuelnog kandidata demokrata za predsjednika Sjedinjenih Američkih Država.\nBiden je tad bio žutokljunac, imao je 36 godina, a danas je, sa 77 godina, najstariji kandidat za američkog predsjednika. Bude li izabran, imat će 78 i postati najstariji predsjednik Amerike, no još deset godina mlađi od Josipa Broza Tita na kraju njegova života.\nMediji su ovih dana objavili zanimljivo pisamce koje je Biden, kao mladi diplomat, tad uputio Titu.


Grčki ministar spoljnih poslova: Rešićemo to sa Rusijom prijateljski - Sputnjik Srbija\n14:50 22.07.2018 Preuzmite kraći link\n„Grčka je odlučila da pošalje poruku Istoku i Zapadu, svim našim prijateljima i onima koji to nisu, da će prema svakome ko narušava principe nacionalnog suvereniteta i poštovanja prema nama, biti pokrenute mere. Vreme u kojem je (grčka) diplomatija zatvarala oči je prošlo“, rekao je Kocijas u intervjuu za grčku novinsku agenciju ANA.\nUpitan da prokomentariše napetosti koje su prisutne u poslednje vreme između Grčke i Rusije, kao i o mogućnosti otkazivanja posete ruskog ministra spoljnih poslova Sergeja Lavrova Atini, Kocijas je kazao da nije zabrinut i izrazio nadu da će svi problemi biti rešeni prijateljski.\n„Sergej Lavrov, kojeg smatram jednim od najboljih diplomata na međunarodnoj sceni i sa kojim imam prijateljski odnos, zatražio je od mene da ga pozovem u posetu. Da dođe u Grčku i pripremi se za putovanje premijera (Grčke) Aleksisa Ciprasa u Moskvu gde su ga oni pozvali, što sam i učinio“, kazao je Kocijas.\nPrema njegovim rečima, ukoliko Lavrov želi da dođe, biće dobrodošao.\n„Ako smatra da treba da stane na stranu onih koje smo proterali ili sa onima kojima nije dozvoljeno da uđu, to je njegovo pravo“, rekao je Kocijas.\nOdnosi Atine i Moskve su se pogoršali u poslednje vreme nakon odluke grčke vlade 11. jula da protera dvojicu ruskih diplomata i zabrani dolazak još dvojice.\nGrčka je, kako su tamošnji mediji izvestili, optužila te diplomate za mešanje u unutrašnje poslove i podrivanje nacionalne bezbednosti Grčke. Rusija je nakon toga najavila kontramere, a ubrzo je i planirana poseta Lavrova odložena.\nNaglasio je da je pitanje za Rusiju „da li ona želi da se identifikuje sa njima ili ne“.\n„Mogli smo da sklopimo bolji sporazum da nije bilo druge strane. Ne bismo je nazvali Severna Makedonija, nego Severna Aljaska“, rekao je Kocijas upitan da li je to bio najbolji mogući sporazum sa Skopljem ili je Grčka možda mogla da postigne bolji.


Mekalister: Parlament je centralno mesto za demokratsku raspravu | EurActiv Srbija\nMekalister: Parlament je centralno mesto za demokratsku raspravu\nIzvestilac Evropskog parlamenta za Srbiju Dejvid Mekalister izjavio je u Beogradu da je parlament centralno mesto za demokratsku raspravu i da svaki poslanik treba da razmisli da li je bolje da u njoj učestvuje ili ne. Kada je reč o kosovskom pitanju, Mekalister je podvukao da EU ne može, niti hoće, da uveze u granice EU bilo kakav bilateralni ili zamrznuti sukob.\nNa konferenciji za novinare na kraju posete Beogradu 28. februara Mekalister je kazao da su nasilje nad novinarima i zastrašivanje neprihvatljivi i ocenio da je Srbiji potreban pluralistički medijski pejzaž sa transparentnim finansiranjem i merama zaštite za lokalne medije.\nOn je ponovio da Beograd i Priština treba da postignu sporazum koji će rešiti sva otvorena pitanja pre njihovog ulaska u EU i da je prvi korak u tom smeru ukidanje kosovskih taksi od 100% na uvoz robe iz Srbije i Bosne i Hercegovine.\nGovoreći o situaciji u Skupštini Srbije, gde deo opozicionih poslanika bojkotuje plenarna zasedanja, Mekalister je rekao da ima prostora za poboljšanje kada je reč o proceduralnim stvarima u srpskom parlamentu.\n"Možemo da kažemo da još uvek postoji veliki broj hitnih procedura, veliki broj amandmana, čuli smo da je vreme za raspravu ograničeno. Razumem da predstavnici opozicije kritikuju neke od procedura u parlamentu, ali svaki poslanik treba da se zapita da li možda propušta priliku da učestvuje u raspravi, da se angažuje u raspravi sa vladom", rekao je Mekalister koji je u Beogradu razgovarao sa predstavnicima vlasti i opozicije.\nMekalister, predsedavajući Spoljnopolitičkog odbora EP, naveo je da je u ime Evropskog parlamenta izrazio spremnost da EU pomogne u aktivnostima na promeni poslovnika, ako Skupština Srbije iskaže interes za takvom pomoći.\nDodao je da nije akter u domaćoj političkoj raspravi i da pažljivo sluša šta govore predstavnici i vlasti i opozicije u nastojanju da stekne sliku.\nRekao je i da evropski zvaničnici prate proteste u Srbiji, da je reč o mirnim protestima i dodao da sloboda okupljanja i izražavanja predstavljaju osnovno pravo.\nGovoreći o slobodi medija, Mekalister je pohvalio inkluzivnu prirodu medijske strategije, ali je naveo da je ključna njena implementacija.\n"Bilo bi idealno kada bi Srbija imala pluralističke, slobodne medije sa adekvatnim transparentnim finansiranjem i merama zaštite za lokalne medije. Znamo da na tome treba da se poradi i EU će pružiti svaku podršku da se obezbedi sloboda medija u Srbiji", rekao je.\nNaveo je da su nezavisni mediji ključni princip za modernu demokratiju i pozvao "sve politički odgovorne ljude" da poboljšaju situaciju u kojoj se nalaze mediji u Srbiji.\nŠef Delegacije EU u Srbiji Sem Fabrici, koji je takođe prisustvovao konferenciji za medije, rekao je da je EU u izveštaju EK 2018. jasno rekla da "nije zapazila napredak u stvaranju klime za slobodu izražavanja".\n"Medijska strategija koju je vlada pripremila predstavlja poboljšanje, to je ambiciozan dokument, ali sada je važno da se implementira", naveo je Fabrici.\nKad je reč o rešavanju kosovskog pitanja, Mekalister je podvukao da EU ne može niti hoće da uveze u granice Unije bilo kakav bilateralni ili zamrznuti sukob.\n"Beograd i Priština treba da postignu sporazum koji će rešiti sva otvorena pitanja pre ulaska u EU. Srbija, kao i Kosovo, treba da ostane multietničko društvo, i svaki sporazum može biti prihvatljiv samo ako ga usaglase obe strane, ako je u skladu s međunarodnim pravom i uzima u obzir sveobuhvatnu stabilnost regiona", kazao je izvestilac EP.\nOn je naveo da će zvaničnicima na Kosovu, gde je 28. februara otputovao, reći da odluka Prištine o uvođenju carina predstavlja kršenje Centralnoevropskog sporazuma o slobodnoj trgovini - CEFTA, i da se njome krši duh Sporazuma o stabilizaciji i pridruživanju.\nMekalister je rekao da je petočlana delegacija Spoljnopolitičkog odbora EP, u kojoj su zastupljene četiri najveće poslaničke grupe, tokom dvodnevne posete Srbiji imala sastanke s predsednikom Srbije Aleksandrom Vučićem, premijerkom Anom Brnabić, predsednicom Skupštine Srbije Majom Gojković, s više ministara u Vladi Srbije, s predsednicima parlamentarnih odbora i njihovim zamenicima, kao i sa predstavnicima civilnog društva i opozicije.\nNaveo je da je delegacija EP imala sastanak s predstavnicima opozicionog Saveza sa Srbiju kojem su prisustvovali Aleksandra Jerkov, Nebojša Zelenović, Dragan Djilas, Borko Stefanović, Damjan Krnjević Mišković, kao i predsednik Socijaldemokratske stranke Boris Tadić.\nRekao je da je sastanak s liderima Saveza sa Srbiju trajao oko sat vremena u prostorijama Delegacije EU, da su svi učesnici uzeli reč i izneli mišljenja o političkoj situaciji u Srbiji, a da su onda članovi delegacije EP imali priliku da postave pitanja i "da se uđe malo više u detalje". Dodao je da da je na tom sastanku izneo svoje mišljenje o tome da li je dobra ideja bojkotovati skupštinske sednice.\nMekalister je rekao i da EP aktivno podržava konkretnu evropsku perspektivu svih zemalja Zapadnog Balkana i kontinuirane srpske napore na putu ka EU i dodao da je to "dug proces" u kojem je važna posvećenost svih političkih aktera tom cilju.\nPovodom izjave francuske ministarke za evropske poslove Natali Loazo da sadašnje stanje EU ne omogućava dalje proširenje, Mekalister je rekao da Unija mora da se reformiše da bi bila efikasnija, ali da postoji široki konsenzus da zemlje kandidati pristupe EU kada ispune uslove.\n"Na nama u Uniji je da reformišmo Uniju, da je učinimo efikasnijom, transparentnijom, konkurentnijom, a to ćemo raditi dok nastavljamo pregovore sa zemljama koje žele da se učlane u Uniju. Velika većina poslanika EP podržava proširenje Unije i podržavaćemo dalje korake Srbije na evropskom putu", kazao je.\nDodao je da EP pozdravlja napredak koji je Srbija postigla u razvoju funkcinalne tržišne ekonomije i u održanju makroekonomske stabilnosti.\n"To je dovelo do smanjenja nezaposlenosti. Vidimo i jaku fiskalnu konsolidaciju, od deficita od 6,6% BDP došlo se do suficita od 1,2%", rekao je Mekalister.\nNaveo je i da je EU najveći i donator i investitor u Srbiji, sa preko sedam milijardi evra datih Srbiji kroz nepovratne donacije i zajmove u poslednjih 10 godina.\nNa pitanje da prokometariše navode da u EP trenutno stažira ćerka portparola ruskog predsednika Vladimira Putina, Dmitrija Peskova, Mekalister je rekao da ona stažira kod poslanika iz redova francuske krajnje desnice koji nema pristup poverljivim podacima.\n"Taj slučaj još jednom pokazuje da očigledno postoje tesne veze između političkih krugova u Moskvi i stranaka ekstremne desnice u Zapadnoj Evropi. Ruska podrška krajnoj desnici, antievropskim snagama je dobro poznata", dodao je Mekalister.


Kućni ljubimci i uredan dom zajedno su mogući... - Valjevske Novosti\nKućni ljubimci i uredan dom zajedno su mogući…\nDate: 17. januara 2017.\nin: Vesti, Životinje i mi\nUklanjanje dlaka, prljavštine i bakterija može biti mukotrpan posao kada u kući živimo sa kućnim ljubimcima. Iako deluje nemoguće, ipak je, uz nekoliko pravih saveta, moguće održavati higijenu doma sa životinjom u njemu.\nIzaberite presvlake za kauč, fotelje i krevete, od onih materijala koji se lako peru i čiste od životinjskih dlaka. Na tej način ćete lako moći da istresete i operete presvlake, a da nameštaj ostane čist.\nIako je ovo nekim ljubimcima neprijatno iskustvo, redovnim kupanjem se uklanjaju bakterije i prljavština sa njihovog krzna. Ukoliko gajite mačku koja često izlazi napolje, možete joj krzno brisati krpom natopljenom mlakom vodom.\nDobra ideja je da nabavite ljubimcu ćebe koje će se uklapati u interijer vašeg doma. Ćebence možete jednom nedeljno oprati, te tako uništiti bakterije, prljavštinu i dlake.\nKako biste uklonili neprijatne mirise i fleke, ali i ubili bakterije koje se nalaze u tepihu, mogu vam pomoći razni preparati i sprejevi koje možete nabaviti u svakom bolje opremljenom pet shopu, ali je vrlo efikasno i najobičnije sirće pomešano sa toplom vodom. Dovoljno je da preparat odstoji nekoliko minuta, kako bi se neutralisali mirisi i uklonile fleke.\nNajnepristupačnija mesta, poput uglova kauča i između stepenika, najlakše ćete očistiti uz pomoć ručnog usisivača ili onog sa dugim crevom. Vrlo je važno da se ti delovi redovno čiste, kako se bakterije ne bi razmnožavale i sakupljalo još više prljavštine.\nOsim ovoga, svaka kuća ima neku četku za uklanjanje dlaka sa odeće koja je vrlo dobro rešenje za brzinsko skidanje dlaka, kako sa odeće, tako i sa nameštaja.\nNemojte misliti da su one najveći izvor prljavštine u vašem domu. Poneka dlaka nikoga nije ubila, a životinja vam svakodnevno na milion i jedan način može ulepšati život i biće vam doživotno verna i zaljubljena u vas. Na posletku, ženska torba, novčanici, mobilni telefoni i još mnogo toga oko nas, daleko su veći izvori prljavštine, bakterija i mikroorganizama, a da toga nismo ni svesni.\nPrevious : Novi član porodice- šta treba da znate ako vam kućni ljubimac dolazi u dom\nNext : ŠTA SE KRIJE IZMEĐU RUŽIČASTIH KORICA?


Niška televizija » Sedmi međunarodni letnji akademski kurs u Nišu (VIDEO)\nObjavljeno 25.07.2014. 13:00\nDvadeset pet studenata iz Evrope, kao i 15 akademaca Univerziteta u Nišu učestvuje na sedmom Međunarodnom letnjem akademskom kursu u našem gradu. Niz stručnih predavanja, treninga i radionica na temu web programiranja od 20. do 30. jula organizovalo je lokalno Udruženje studenata tehnike Evrope – BEST Niš.\nOd 20. do 30. jula 25 studenata iz Evrope ima priliku da od profesora niškog Univerziteta i vodećih predstavnika IT kompanija nauči nešto više o web programiranju. Create Opportunities Dream Excitement naziv je desetodnevnog kursa koji organizuje Udruženje studenata tehnike Evrope BEST iz Niša.\nU isto vreme ovo je šansa za sve koji učestvuju na ovom desetodnevnom kursu da se upoznaju sa kulturom i tradicijom svojih vršnjaka iz raznih delova sveta.\nNa Međunarodnom letnjem akademskom kursu učestvuje i 11 studenata sa Ruske carske akademije, istakao je glavni organizator kursa, Aleksandar Benić. A kako učesnici navode, Nišlije su ih posebno očarale, a naš grad je upravo ovog leta postao njihova omiljena destinacija.\nMladi izviđači i „Prava Stvar“ večeras u parku Svetog Save


Podgorica 23.oktobar 2018.godine, održan sastanak Pododbora za trgovinu, industriju, carine i poreze između predstavnika Evropske Komisije (DG TRADE i DG GROW) i predstavnika crnogorskih institucija. Upravu za javne nabavke na sastanku predstavljao je njen direktor g -din prof dr Mersad Mujević.\nUvodne napomene napravljene su od strane predstavnika Ministarstva ekonomije g-dina Gorana Nikolića i g-đe Aide Selagić-Ceković a u ime Evropske Komijije g-đa Barbara Jesus-Gimeno, (deputy Head of Unit for Montenegro, DG NEAR)U daljem izlaganju govorilo se na teme pregovaračkih poglavlja i to; Poglavlja 1–Slobodno kretanje robe, Poglavlja 16 – Oporezivanje, Poglavlja 20 – Preduzetnička i industrijska politika, Poglavlja 2 – Carinska unija i Poglavlja 30 – Vanjski odnosi.\nU okviru sesije „Stvaranje regiona bez netarifnih barijera u trgovini“, učešće je uzeo direktor Uprave za javne nabavke g-din prof dr M Mujević i istakao da je u Skoplju je u periodu od 17-18. jula 2018. godine održan sastanak CEFTA strana na kom je vođena diskusija o administrativnoj saradnji između nadležnih organa za konkurenciju i državnu pomoć u skladu sa odredbama CEFTA 2006 sporazuma i Višegodišnjim akcionim planom za Regionalni ekonomski prostor. U tom smislu predloženo je osnivanje CEFTA Komiteta za konkurenciju i državnu pomoć, pa je napravljen i nacrt Odluke po ovom pitanju. Rješenja sadržana u postojećem pravnom okviru Crne Gore su izraz svih principa proklamovanih direktivama EU iz 2004 godine, između ostalog principa ravnopravnosti domaćih i stranih ponuđača, te da ne postoje ograničenja učešća stranih ponuđača u postupcima sprovedenim po crnogorskim propisima. Kazano je da Uprava za javne nabavke sačinjava i podnosi Vladi na usvajanje Izvještaj o javnim nabavkama za prethodnu godinu do 31. maja tekuće godine, a isti sadrži podatke o nivou učešća stranih kompanija u CG, te da podaci pokazuju da je nivo učešća kompanija iz CEFTA Strana za 2017 godinu 9,66%. U prilog ovom govori i preliminarna analiza Sekretarijata CEFTA-e iz novembra 2017. godine koja je odrađena kroz CEFTA projekat „Implementation Status of Government procurement Related Articles of CEFTA“. Takođe, u toku su aktivnosti na donošenju novog Zakona o javnim nabavkama koji će izraz standarda direktiva EU broj 23, 24 i 25 iz 2014 godine.\nNa sastanku su govorili i drugi predstavnici institucija iz CG kao to su predstavnici CBCG, MONSTATa, Uprave carina, Ministarstva ekonomije, IRF CG i dr.\nPredstvanici Evropske Komisije su ocijenili sa visokom ocjenom postignute rezultate u ovoj oblasti i ohrabrili crnogorske institucije na daljem putu evropskih integracija.\nU ime EK govorili su još i Andrew WILLIAMS (DG NEAR), Antonio BLANCO (DG TAXUD), Benedicte BRONCHART (DG TRADE), i Francesca PORCELLI (DG GROW).


Kijev se izvinio Srbiji zbog mape\nAmbasada Ukrajine u Srbiji izvinila se danas Srbiji zbog „tehničke greške“ u promotivnom video spotu u kojem Srbije nema na karti Evrope.\nAmbasada Ukrajine je danas „uputila notu Ministarstvu spoljnih poslova, u kojoj se izvinjavaju zbog tehničke greške u video spotu i ističu da to ni na koji način ne odražava lični stav Arsenija Jacenjuka, niti zvanični stav Ukrajine u vezi država balkanske regije“, navedeno je u saopštenju MSP.\nSnimak je napravljen i emitovan više meseci pre nego što je svrgnut predsednik Viktor Janukovič i pre nego što je Jacenjuk došao na mesto privremenog premijera Ukrajine. U trenutku objavljivanja klipa, Jacenjuk je bio šef glavne opozicione poslaničke grupe u ukrajinskom parlamentu.Ambasador Ukrajine za Hrvatsku i BiH Oleksandr Levčenko se u ponedeljak izvinio Sarajevu zbog tog promotivnog spota, preneo je sarajevski poral Klix.ba.\nŠef Kancelarije za odnose sa javnošću Ministarstva spoljnih poslova BiH Nebojša Regoje izjavio je da je pomoćnik ministra spoljnih poslova za bilateralne odnose Amer Kapetanović razgovarao sa ambasadorom Ukrajine koji se, kako je naveo, izvinio i istakao da je reč o „gruboj tehničkoj grešci koja se više neće ponoviti“.\nAmbasador Ukrajine u Crnoj Gori Oksana Sljusarenko prenela je službenoj Podgorici izvinjenjenje svoje vlade zbog promotivnog spota i objasnila da je u pitanju tehnička greška.\nSljusarenko je, u ponededljak, na crnogorski zahtev, na temu spornog spota razgovarala sa direktorom Generalnog direktorata za bilateralne poslove Željkom Perovićem koji je zahvalio na brzoj reakciji i pojašnjenju, saopštilo je Ministrastvo spoljnih poslova i evropskih integracija Crne Gore.


Incko: Predsjedništvo BiH je već odlučilo o članstvu u NATO\nVisoki predstavnik međunarodne zajednice u BiH, Valentin Incko, rekao je u intervjuu za Oslobođenje da vjeruje da će dalje evroatlantske integracije donijeti značajne koristi za građane Bosne i Hercegovine, mada OHR nema ulogu u ovom procesu. NATO i BiH trebaju odrediti prirodu svoga odnosa.\n“U tom smislu, jasno je da pitanje integracije BiH u NATO predstavlja nadležnost i strateški vanjskopolitički cilj države BiH, te da kao takvo spada u ustavnopravne odgovornosti države u vezi s vanjskom politikom. Upravo su u ovoj sferi državnih ustavnopravnih nadležnosti već i donesene formalne vanjskopolitičke odluke o pridruživanju NATO-u, i to odlukom Predsjedništva BiH iz 2009. godine te potom dopisom upućenim generalnom sekretaru NATO-a, u kojem je tadašnji predsjedavajući Predsjedništva BiH, g. Radmanović (SNSD), obavijestio NATO da BiH uistinu želi da se pridruži ovoj organizaciji. S obzirom na to da odluke Predsjedništva BiH važe sve dotle dok se ne izmijene ili zamijene, odluka Predsjedništva iz 2009. još uvijek je na snazi,” rekao je Incko.\nKako je rekao, Predsjedništvo BiH je usvojilo i vanjskopolitičku strategiju BiH u martu 2018. godine, što takođe omogućava integraciju BiH u NATO. Incko je istakao da su prema članu 84. Zakona o odbrani ( dio: Aktivnosti za prijem u NATO) Parlamentarna skupština, Vijeće ministara BiH, Predsjedništvo, te sve strukture nadležne za pitanja odbrane, u okviru njihovih ustavnih i zakonskih nadležnosti, dužni provesti potrebne aktivnosti za prijem BiHu članstvo NATO-a.\nOdgovarajući na pitanje o “sukobu oko zastave” u Predsjedništvu BiH i činjenici da je predsjedavajući predsjedavajući Predsjedništva BiH, Milorad Dodik, odbio sa se sastane sa članovima Upravnog odbora Vijeća za implementaciju mira u BiH, jer u sali nije bilo zastave Republike Srpske, Incko je rekao da je Zakon o zastavi jasan.\n“U njemu se navodi da će zastava BiH biti službeno istaknuta na objektima Predsjedništva te prilikom svih službenih međunarodnih posjeta, te da ni jedna druga zastava iz BiH neće biti istaknuta zajedno sa zastavom BiH. Sastanak sa političkim direktorima Upravnog odbora Vijeća za provedbu mira je održan samo sa istaknutom zastavom BiH, što je u skladu sa relevantnim odredbama Zakona o zastavi. Nakon što je srdačno pozdravio članove Vijeća, predsjedavajući Predsjedništva je napustio sastanak i korektno prepustio predsjedniku Komšiću da uzme riječ, ali je za žaljenje da je odlučio da ode prije značajne diskusije sa članovima Vijeća. Članovi PIC-a očekuju da svi članovi Predsjedništva – kao najvišeg predstavničkog tijela države BiH – poštuju zakone i ustavni i pravni okvir BiH,” naglasio je Incko.\nKako je rekao, njegova “jasna poruka” političkim liderima i onima koji su na čelu institucija je da rade u pravcu dijaloga i saradnje, da se suzdrže od neodgovorne retorike i poteza koji vode u podjele. Izrazio je nadu da se prepirke vidljive tokom predizborne kampanje, vrijeđanja i napadi u kojima su prozivani članovi porodice, više neće ponavaljati i da će izabrani zvaničnici raditi na postizanju zajedničkog cilja: izgradnji uspješne BiH u kojoj će njeni mladi naraštaji graditi svoju budućnost./IBNA


Vlada priznala da je platila odštetu\nPosle nekoliko meseci skrivanja od javnosti, Vlada Srbije konačno je obelodanila detalje slučaja Miladin Kovačević - studenta koji je u Americi brutalno pretukao kolegu Brajana Štajnhauera, a potom, uz pomoć srpskih službenika u Njujorku, pobegao u Beograd.\nPorodici prebijenog studenta 11. marta isplaćena je odšteta od gotovo milion dolara iz držvanog budžeta, što je otvorilo mogućnost da Amerika odustane od zahteva za izručenjem i postupak prepusti srpskom pravosuđu. I dok vlasti obećavaju da će novac poreskih obveznika Srbije biti vraćen u budžet, građani su ravoltirani.\nPošto su do nedavno uporno negirali bilo kakvu povezanost sa slučajem Kovačević, iz Vlade Srbije konačno je stiglo priznanje. Porodici američkog studenta Brajana Štajnhauera, kojeg je Miladin Kovačević brutalno pretukao, iz srpskog budžeta je 11. marta uplaćeno 900.000 dolara odštete. Državni sekretar u ministarstvu pravde Slobodan Homen:\nOvaj iznos će u potpunosti biti pokriven sredstvima Direkcije za upravljanje oduzetom imovinom koja je stečena kriminalom. Ideja Vlade je da kriminalci, odnosno učinioci krivičnih dela plate ovaj iznos, a ne građani Srbije.\n“Ovaj iznos će u potpunosti biti pokriven sredstvima Direkcije za upravljanje oduzetom imovinom koja je stečena kriminalom. Ideja Vlade je da kriminalci, odnosno učinioci krivičnih dela plate ovaj iznos, a ne građani Srbije. Zaključkom Vlade je određeno da se na ovaj način refundiraju sredstva tekućoj budžetkoj rezervi. Od 11. marta do danas se čekalo sa skidanjem oznake poverljivo zato što se čekala odluka američkog tužioca. Postojao je opravdan strah da se u američkim medijima ne stvori privid da je on zbog novca koji je uplaćen odlučio da ustupi krivično gonjenje gospodina Kovačevića.”\nSaglasnost tužilaštva u Njujorku da krivični postupak prepusti Srbiji, vlasti u Beogradu vide kao veliko priznanje srpskom pravosuđu i uspeh u rešavanju slučaja koji je prerastao u ozbiljan diplomatski skandal, zbog odbijanja srpskih vlasti da Kovačevića izruče SAD. Predsednik Srbije Boris Tadić izjavio je da su pregovori bili najracionalniji način da se sa odnosa Beograda i Vašingtona skine breme "slučaja Kovačević".\nDržavni tužilac okruga Brum Džerald Molen u sredu je potvrdio spremnost da predoči sve dokaze i sa pravosudnim organima Srbije sarađuje u daljem procesu. Ipak, postupak protiv Kovačevića u Americi biće obustavljen tek kada se protiv njega okonča postupak u Beogradu, kaže republički javni tužilac Slobodan Radovanović:\n“Kovačević mora ovde da bude priveden pravdi, pošto se nalazi na našoj teritoriji. Ukoliko se bude našao na teritoriji druge države, biće isporučen američkim državnim organima.”\nKovačević je iz pritvora u SAD pušten u junu pošto je njegova porodica položila kauciju od 100.000 evra. U konzulatu Srbije u Njujorku potom je dobio privremenu putnu ispravu i doputovao u Srbiju. Zastupnik Miladina Kovačevića, Borivoje Borović očekuje fer i pravedno suđenje njegovom branjeniku u Srbiji:\n„Nikakvu privilegiju on ovim nije stekao jer čujem da tužilaštvo u Americi nije odustalo od krivičnog gonjenja. Nadam se da će kada bude pravosnažna, Amerika priznati sudsku odluku u Srbiji, ma kako ona glasila.“\nNavodeći da predstavnici američkog pravosuđa nisu zahtevali nadgledanje postupka protiv Kovačevića, ministarka pravde Snežana Malović poručuje da je Srbija pokazala da je sposobna da na najbolji mogući način procesuira najteža i najosetljivija krivična dela:\n“Ono što meni predstavlja zadovoljstvo, i čini me ponosnom kao ministra pravde je činjenica da je američki tužilac u svojoj izjavi rekao da je bio iznenađen kvalitetom i stučnošću srpskih tužilaca koji su se nedavno susreli sa njim. Podsetiću da je prva reakcija američke administracije išla u pravcu da će se obustaviti pomoć Srbiji zbog bekstva Miladina Kovačevića, a došli smo do toga da je njihovo pravosuđe ustupilo Srbiji krivično gonjenje.”\nTa vrsta objašnjenja kako je ovo bio najbolji mogući kompromis zaista ne pije vodu. Da smo mi demokratska država, sa kontrolom javnog mnjenja državnih organa, ovo bi državu jako skupo koštalo.\nMinistarkin ponos ne umanjuje ni priznanje da čitavog problema koji je pretio ozbiljnim narušavanjem odnosa sa SAD, ne bi ni bilo da državni službenici Srbije nisu omogućili Kovačeviću da napusti Ameriku. Zbog izdavanja pasoša, Vlada Srbije razrešila je dužnosti generalnog konzula i vicekonzula u Njujorku. Biljana Kovačević Vučo iz Komiteta pravnika za ljudska prava zato poručuje da je ustupanje ovog predmeta Srbiji sve, samo ne pobeda srpskog pravosuđa:\n“Ta vrsta objašnjenja kako je ovo bio najbolji mogući kompromis zaista ne pije vodu. Da smo mi demokratska država, sa kontrolom javnog mnjenja državnih organa, ovo bi državu jako skupo koštalo. Upravo sa stanovišta kritičke javnosti koja bi zahtevala odgovornost ljudi kako je do toga uopšte došlo.”\nIako ne kriju nezadovoljstvo, preuzimanju odgovornosti Beograđani se ne nadaju:\n„Evo razmišljam baš šta da uradim, pa da i za mene uplate malo.“\n„Postajem gorak čovek, i čekam nekoga da se nešto pokrene.“\n„Imao je veze i da mu se plati, i da izađe odande, i da prebije, i da ne odgovara...“


I za izgradnju "Karađorđa" posebna pravila, umesto Zakona o javnim nabavkama\nPočetak Aktuelno Pod lupom Kako će se deliti novac iz budžeta za izborne kampanje u 2022.\nDatum kreiranja: ponedeljak, 18 maj 2020\nMeđudržavni sporazum, strateško partnerstvo ili, što je malo verovatno - finansiranje iz budžeta Srbije, tri su modela po kojem će biti moguće izgraditi auto-put “Vožd Karađorđe”, koji je upravo dobio status projekta od posebnog značaja za državu. U sva tri slučaja, neće biti sprovedena uobičajena procedura javnih nabavki.\nProglašenje gradnje državnog puta prvog reda “Vožd Karađorđe” za projekat od posebnog značaja za državu, kako su to upravo saopštili Koridori Srbije, podrazumeva da za ovaj auto-put neće važiti Zakon o javnim nabavkama, nego nedavno doneti Zakon o posebnim postupcima radi realizacije projekata izgradnje i rekonstrukcije linijskih infrastrukturnih objekata od posebnog značaja za Republiku Srbiju.\nKako za Nova.rs objašnjava programski direktor Transparentnosti Srbija Nemanja Nenadić, u praksi taj zakon predviđa da će se od uobičajene procedure javnih nabavki odstupiti na tri načina.\n“Ako Vlada planira da izgradnju ovog auto-puta finansira kroz neki međudržavni sporazum, kakvi su za neke druge delove autoputa zaključivani sa Kinom, Azerbejdžanom, Turskom, onda se neće primenjivati niz odredbi Zakona o javnim nabavkama”, navodi Nenadić za Nova.rs.\nDruga opcija jeste da Vlada reši da za ovaj projekat potraži strateškog partnera, koji bi učestvovao ne samo u izgradnji, već i u drugim poslovima oko auto-puta.“U tom slučaju će odabir tog partnera biti izvršen na osnovu ad-hoc pravila koja će Vlada doneti samo za taj projekat. Slično iskustvo imamo za izgradnju Moravskog koridora. I u jednoj i u drugoj varijanti posledica primene takvih pravila je odsustvo konkurencije, koje je u prvom slučaju sasvim izvesno kod međudržavnih sporazuma, jer se tu direktno dogovara i koja firma će da radi put. A, prethodno iskustvo kod Moravskog koridora pokazuje da se ta ad-hoc pravila definišu tako da daju prednost samo jednoj firmi”, ističe Nenadić.\nTreća, i kako kaže, najmanje verovatna mogućnost jeste da se nabavka finansira iz budžeta Srbije, a bez međudržavnih sporazuma i strateškog partnerstva.\n“Za takve situacije je ovim posebnim zakonom predviđeno da će se primenjivati Zakon o javnim nabavkama, ali ne i sva njegova pravila. Pa tako ne bi bilo obaveze da se nabavka predvidi planom, zatim, bili bi kraći rokovi predviđeni za pojedine radnje. Takođe, zahtev za zaštitu prava ponuđača ne bi zakočio aktivnosti na sprovođenju nabavke…”, objašnjava Nenadić.\nTa pravila su, ističe, očigledno apsurdna, baš zato što je reč o projektu od nacionalnog značaja, gde bi trebalo da bude interes da nabavka bude takva da obezbedi što veću konkurenciju i da bude što manje prilika za neke zloupotrebe ili nepravilnosti.\n“S obzirom na okolnost da je budžet ozbiljno pogođen posledicama pandemije koronavirusa, malo je verovatno da bi Srbija mogla sada da uđe u sprovođenje ovih radova, tako da saopštavanje te vesti u ovom trenutku može da se posmatra i u kontekstu činjenice da se uskoro održavaju izbori, a da je tema izgradnja putne infrastrukture veoma atraktivno obećanje za birače iz dela zemlje gde prolazi put”, navodi naš sagovornik.\nTransparencySer RT @prEUgovor: Razlika između pukog medijskog izveštavanja i dokazane istraživačke priče je kao između kafanskog nadvikivanja i optužnog pr…\nTransparencySer RT @prEUgovor: Proces evropskih integracija je postao cilj sam po sebi, umesto da se koristi za osmišljavanje i sprovođenje suštinskih refo…


utorak, 14 jul 2020 09:27\nObjavljeno u Ostali izveštaji\nsreda, 01 jul 2020 12:27\nsreda, 01 jul 2020 12:19\nDana 29. juna 2020. godine, održana je onlajn konferencija povodom obeležavanja dvadesetogodišnjice Direktive o rasnoj jednakosti, koju je Savet Evrope usvojio 2000. godine.\nTim povodom, Praxis je podsetio na slučaj diskriminacije romske porodice interno raseljene sa Kosova u mestu Sirča iz 2014. godine koji je bio povod da Poverenik za zaštitu ravnopravnosti podnese tužbu zbog diskriminacije kao i krivičnu prijavu protiv tadašnjeg predsednika mesne zajednice koji je organizovao i podsticao meštane Sirče da protestuju protiv doseljavanja interno raseljenih Roma. Ovaj slučaj pokazuje koliko je važna pravovremena i efikasna institucionalna zaštita u suzbijanju štetnih pojava kao što su diskriminacija i govor mržnje.\npetak, 19 jun 2020 09:11\nčetvrtak, 18 jun 2020 12:35\nŽeneva – Beograd, 18. jun 2020. godine\nUNHCR, Agencija UN za izbeglice danas apeluje na zemlje širom sveta da ulože više napora i nađu dom za milione izbeglica i drugih lica raseljenih usled sukoba, progona ili događaja koje ozbiljno narušavaju javni red i mir. Apel koji je, u vidu izveštaja, danas objavljen pokazao je da je više od jedan odsto čovečanstva danas prisilno raseljeno – svaka 97. osoba u svetu – a da je sve manje izbeglih koji mogu da se vrate svojim kućama.\nGodišnji izveštaj UNHCR Globalni trendovi raseljavanja, koji se objavljuje dva dana pred Svetski dan izbeglica - 20. jun, pokazuje da je nezapamćenih 79,5 miliona ljudi bilo raseljeno krajem 2019. godine. UNHCR ne pamti veći broj.\nSaopštenje UNHCR-a možete pogledati HERE


VIDEO: Susret ministara Zorane Mihajlović i Rosena Željazkova u Dimitrovgradu - Far\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović susrela se danas u Dimitrovgradu sa Rosenom Željazkovim, bugarskim ministrom transporta, informacionih tehnologija i komunikacija. Sastanku su, između ostalih, prisustvovali Radko Vlajkov, ambasador Republike Bugarske u Beogradu i Vladica Dimitrov, predsednik opštine Dimitrovgrad u svojstvu domaćina.\nDimitrov je u izjavi za medije istakao da su sastanci ovakvog tipa izuzetno značajni za multinacionalnu sredinu kao što je Dimitrovgrad i da oni mogu da donesu samo dobrobit meštanima ove pogranične opštine.\n„Imao sam priliku da se upoznam sa nekoliko važnih projekata koji su planirani od strane Bugarske i Srbije. Srbija praktično završava Koridor 10, dok će sa bugarske strane to biti za 2 do 3 godine. To će omogućiti i našim meštanima da lakše putuju i stignu do Bugarske ali omogućiće i građanima Sofije i okolnih mesta da lakše dođu u Dimitrovgrad jer su oni naši najznačajniji turisti“ – rekao je, između ostalog, čelni čovek Dimitrovgrada.\nBugarski ministar transporta Rosen Žaljazkov je naglasio da je za njega velika čast što je sa svojom delegacijom prisustvovao sastanku i što je na njemu bilo reči o zajedničkim temama koje se odnose na saobraćajnu infrastrukturu.\n„Naši srpski prijatelji su uradili veliki posao na Koridoru 10, dok mi imamo ambiciju da do kraja 2021. godine završimo deonicu od Slivnice preko Dragomana do granice sa Srbijom. Govorili smo o temama koje se tiču putne infrastrukture i transporta putnika u železničkom i drumskom saobraćaju i utvrdili smo da nemamo nerazrešenih pitanja u ovim oblastima“ – kazao je Željazkov.\nBugarski ambasador u Beogradu Radko Vlajkov je pred novinarima rekao da je današnji sastanak jedan od onih momenata koji dokazuju koliko su odnosi između Srbije i Bugarske aktivni, dobri i pragmatični.\n„Tokom razgovora sam imao priliku da se uverim u zajednički jezik dvoje ministara, a to je jezik povezanosti i jezik da se radi u interesu građana dveju zemalja. Imajuću u vidu ovaj letnji period kada su velike gužve na graničnim prelazima sa obe strane granice, iskoristili smo momenat da razgovaramo i o tome, a ujedno i da nađemo najbolje moguće rešenje kako bi rešili i taj problem“ – istakao je Vlajkov.\nMinistarka građevinarstva Zorana Mihajlović je naglasila da je Dimitrovgrad najbolje mesto gde je mogao da se održi današnji sastanak, a ujedno i najbolje mesto sa kojeg je mogla da se pošalje poruka o dobroj saradnji Srbije i Bugarske.\n„Naša saradnja nije samo u sporazumima, ugovorima i deklaracijama, nego je pre svega prijateljska, dobra ekonomska i zajednička infrastrukturna. Mi nemamo otvorena pitanja u odnosima dva ministarstva. Zajedničkim snagama ćemo se truditi da gužve na granicama u narednim godinama svedemo na minimum jer je to u interesu naše dve države. Ono što nas jako raduje, to je i da se sa bugarske strane užurbano radi na autoputu do srpske granice. Razgovarali smo i o železničkom saobraćaju i tom prilikom sam informisala svog bugarskog kolegu o velikom projektu rekonstrukcije elektrifikacije obilazne pruge oko Niša, što je od velikog značaja i za ovaj kraj. Verujem da ćemo do kraja godine održati još jedan sastanak na kojem ćemo razgovarati o temama značajnim za obe strane“ – istakla je potpredsednica Vlade.\nU okviru posete Dimitrovgradu dvoje ministra je obišlo kosinu Gradinje i položilo vence na pametnik Vasila Levskog u centru grada.\nU video zapisu pogledajte detaljne izjave Vladice Dimitrova, Rosena Željazkova, Radka Vlajkova i Zorane Mihajlović, kao i odgovore na novinarska pitanja.\nSnimatelj: Mikica Kostov\nFoto: mtitc.government.bg / Saša Radivoev\nOd subote novim autoputem od Niša do granice sa Bugarskom Otvorena poslednja deonica Koridora 10: “Berlinski zid između Srbije i Bugarske je pao” VIDEO: Ambasador Vlajkov uručio medicinsku opremu zdravstvenim ustanovama u mestima u kojima žive pripadnici bugarska manjine u Srbiji VIDEO: Radko Vlajkov i Dimitar Canev posetili Pirot\nBugarskacaribrodDimitrovgradIstočni krakKoridor 10posetaputna infrastrukturaRadko VlajkovrazgovorRosen ŽeljazkovsaradnjaSrbijaVladica DimitrovZorana Mihajlović


(Foto: Reuters/Dado Ruvić)\nZdravstvene vlasti u Danskoj, Norveškoj i Islandu u četvrtak su suspendovale upotrebu vakcine protiv koronavirusa kompanije Astra Zeneca nakon izvještaja o pojavi krvnih ugrušaka kod pojedinih vakcinisanih građana.\nAustrija je prethodno obustavila upotrebu serije vakcina Astra Zeneca dok je istraživala jedan smrtni slučaj uzrokovan poremećajima u zgrušavanju krvi, kao i slučaj 35-godišnje žene kod koje se razvio pulmonarni embolizam.\nMeđutiim, Evropska agencija za lijekove (EMA) saopštilo je da koristi od te vakcine nadmašuju rizike i da bi trebalo nastaviti sa njenom upotrebom.\nDanska je suspendovala upotrebu vakcine Astra Zeneca na dvije nedelje nakon što je 60-godišnja žena, kojoj je data doza iz iste serije vakcina koje su korištene u Austriji, preminula zbog krvnog ugruška, saopštile su zdravstvene vlasti.\nPovod za odluku danskih vlasti su i izvještaji o "mogućim ozbiljnim nus-pojavama" u drugim evropskim zemljama.\n"Trenutno nije moguće utvrditi da li postoji veza. Djelujemo iz predostrožnosti, jer je to potrebno temeljno istražiti", tweetovao je danski ministar zdravlja Magnus Heunicke.\n"Riječ je o odluci koja je donesena iz predostrožnosti", rekao je na konferenciji za novinare Geir Bukholm, direktor za spriječavanje infekcija i kontrolu u norveškom Institutu za javno zdravlje (FHI).\nIsland je u četvrtak takođe suspendovao vakcinaciju Astra Zenecinom vakcinom dok čeka rezultate istrage evropskih regulatora.\n"Problem sa stihijskim izvještajima o mogućim štetnim reakcijama na vakcinu je to što je izuzetno teško utvrditi da li je ona uzrok ili je u pitanju slučajnost", ocjenjuje za agenciju Reuters profesor farmakoepidemiologije u Londonu Stephen Evans\nPhil Bryan, koji je na čelu britanske Regulatorne agencije za lijekove i medicinske proizvode (MHRA), rekao je da izvještaji o nastanku krvnih ugrušaka za sada ne nadmašuju slučajeve koji bi se prirodno pojavili u vakcinisanoj populaciji.\nŠirom Velike Britanije do sada je dato više od 11 miliona doza vakcina kompanije Astra Zeneca.\nKompanija je u saopštenju, prosluheđenom Reutersu, navela da je bezbjednost njene vakcine temeljno istražena tokom kliničkih ispitivanja i da rezultati potvrđuju da se generalno dobro toleriše.\nAstra Zeneca je ove nedjelje saopštila da nije bilo "potvrđenih ozbiljnih reakcija povezanih sa vakcinom", da je u kontaktu sa austrijskim vlastima i da u potpunosti podržava istragu.\nEvropska agencija za lijekove saopštila je u srijedu da za sada nema dokaza koji bi povezali Astra Zenecinu vakcinu sa dva slučaja u Austriji.\nŠvedske vlasti saopštile su da nema dovoljno dokaza da bi se zaustavila vakcinacija Astra Zenecinom vakcinom.\n"Ništa ne sugeriše da vakcina izaziva tu vrstu krvnih ugrušaka", saopštila je Veronica Arthurson, direktorka Agencije za medicinske proizvode.\nŠpanija je u četvrtak saopštila da nije zabilježila slučajeve nastanka krvnih ugrušaka povezanih sa vakcinom kompanije Astra Zeneca i da će nastaviti da ih koristi. Francuska je takođe saopštila da nema razloga da suspenduje upotrebu te vakcine.


Hocu.ba Sarajevo: Dijaloška platforma Općine Centar – Hocu.ba\nSarajevo: Dijaloška platforma Općine Centar\nOpćina Centar i Centar za promociju civilnog društva (CPCD), organizuju lokalnu dijalošku platformu.\nTema prve platforme je: Nedostatak svijesti mladih o njihovoj važnosti u društvu sa posebnim fokusom na ulogu mladih u jačanju socijalne kohezije u lokalnoj zajednici. Poseban fokus je stavljen na mlade s obzirom da je njihov položaj nepovoljan kako zbog ekonomskih, obrazovnih tako i zbog kulturnih aspekata života.\nLokalna dijaloška platforma predstavlja participativni konsultativni mehanizam koji kroz usmjereni dijalog omogućava članovima zajednice da zajedno sa drugima identificiraju prioritete, preporuče provodiva rješenja i predstave ih lokalnim vlastima, a sve s ciljem poboljšanja socijalne kohezije u smislu jačanja pripadnosti zajednici i međusobne povezanosti svih njenih članova, osiguranja socijalne pravde i jednakosti te aktivnog učešća građana i građanski u javnom životu.\nMolimo da svoje učešće potvrdite na e-mail adresu: [email protected]\nAutor Hocu.ba praksa dijaloška platforma mladi sarajevo\n« Projekt “Stariji brat, starija sestra”


Goran Čerkez o povratku učenika u školske klupe\nNaslovnica NAJNOVIJE Obrazovanje Goran Čerkez o povratku učenika u školske klupe\nPomoćnik ministra zdravstva FBiH Goran Čerkez komentirajući odluku o vraćanju učenika u klupe kazao je kako je Krizni štab Ministarstva zdravstva FBiH donio jasne okvire i mjere u vezi sa odvijanjem nastave.\n“Naša preporuka je bila da samo učenici do četvrtog razreda imaju nastavu u školama. Nadam se da su Ministarstvo zdravstva KS, Zavod za javno zdravstvo KS i Krizni štab ministarstva zdravstva KS dobro procijenili epidemiološku situaciju i da su donijeli odgovarajuće mjere u vezi sa odvijanjem nastave. Naš cilj, prilikom donošenja preporuka, je smanjiti rizik od širenja virusa na najmanju moguću mjeru, jer je nemoguće u potpunosti isključiti sav rizik. Odvijanje nastave u školama nosi visok stepen rizika od širenja virusa”, kazao je Čerkez na odluku ministra Anisa Krivića da se nastava u Kantonu Sarajevo u starijim razredima nastavi u školskim klupama 14. ili 21. septembra.\nPrema njegovim riječima, u slučaju odvijanja nastave u školama treba voditi računa o mnogo faktora, a odgovornost je podijeljena na veći broj “učesnika”.\n“Odgovornost za smanjenje rizika je je na Ministarstvu zdravstva, odnosno na Kriznom štabu, koji trebaju dobro procijeniti situaciju prije donošenja odluke. Odgovornost je i na ministarstvu obrazovanja koje treba da osigura sredstva za provođenje nastave, kao i za donošenje odluke o načinu izvođenja nastave“, rekao je Čerkez, piše Oslobođenje.\nDodao je kako je odgovornosti na školama, koje trebaju provesti te odluke, kako bi se spriječilo širenje virusa koje bi dovelo do zatvaranja škola.\n“Ništa manju odgovornost snose i roditelji, koji trebaju educirati djecu i razgovarati s njima, te im objasniti da se poslije nastave ne trebaju okupljati na igralištima, ili u kafićima, kako bi se spriječilo širenje virusa. Značajan faktor su i nastavnici, koji sve sastanke, poput sjednica nastavnog vijeća ili roditeljske sastanke trebaju obavljati online, pojasnio je Čerkez.


Beta\t 13. novembra 2015. 14:50\nNezavisno udruženje novinara Srbije (NUNS) ocenilo je danas da je uvredljiva tvrdnja direktora Vojnobezbednosne agencije (VBA) Petra Cvetkovića da u medijima ima saradnika svih službi i da ta saradnja “ne treba da se shvata pežorativno”.\n“Direktor VBA takvom neodmerenom izjavom vredja sve novinare u Srbiji. Kodeks novinara Srbije jasno ističe da je sa novinarskom profesijom nespojiv rad u kontraobaveštajnim, obaveštajnim i drugim bezbednosnim službama, kao i rad za te službe”, navodi se u saopštenju NUNS-a.\n“NUNS ističe da ogroman broj naših kolega obavlja svoj posao časno i u skladu sa moralnim i profesionalnim standardima, i zbog toga poziva direktora Vojnobezbednosne agencije da se javno izvini zbog svoje izjave u magazinu Nedeljnik”, dodaje se.\nDirektor VBA Petar Cvetković izjavio je u intervjuu za Nedeljnik da u medijima ima saradnika tajnih službi, i to ne samo VBA “nego svih službi”.”Novinarska profesija nam je veoma interesantna. To je osposobljena profesija koja zna šta treba da vidi, šta treba da čuje. I zato novinari treba da budu u funkciji zaštite države. A to da li će neko da dostavlja lažne podatke ko je s kim spavao, ko se napio na splavu, to nema veze sa službom. A za čiju službu treba da rade svi gradjani Srbije ako ne rade za službu svoje zemlje?”, rekao je on.


FBI UPOZORAVA: Rusi hakovali više od 100.000 rutera! • HAPPYTV.RS\nFBI je poručio vlasnicima rutera da ih upale, pa ugase, kao i da skinu poslednje verzije drajvera kako bi sebe zaštitili.\nUpozorenje je izdato nakon što je sud dozvolio FBI da zaplene vebsajt za koji se sumnja da su hakeri želeli da iskoriste prilikom slanja instrukcija hakovanim ruterima. Iako je FBI na taj način sprečio vezu hakera sa ruterima, "infekcije" se i dalje nalaze u sistemima i današnje upozorenje za cilj ima da korisnicima poruči da "očiste" svoje rutere.\nZa hakovanje je optužena notorna ruska grupa "Fensi ber", poznata i kao "Sofasi" ili "APT28". koja navodno direktno odgovara ruskoj vladi. Ova grupa optužena je za hakovanje i Demokratskog nacionalnog komiteta tokom predsedničkih izbora u SAD 2016. godine.


Mihajlovićeva: Transbalkanski koridor strateški regionalni projekat, cilj Srbije da bude tranzitni koridor i u energetici | Ministarstvo rudarstva i energetike\nMihajlovićeva: Transbalkanski koridor strateški regionalni projekat, cilj Srbije da bude tranzitni koridor i u energetici\nPotpredsednica Vlade Republike Srbije i ministarka rudarstva i energetike, prof. dr Zorana Mihajlović, rekla je danas na potpisivanju ugovora za finansiranje izgradnje jedne od deonica Transbalkanskog koridora za prenos električne energije da je cilj Srbije da bude tranzitni koridor i u energetici, kao što je već u saobraćaju.\n“Transbalkanski koridor je regionalni projekat od strateškog značaja, koji znači stabilnost na tržištu električne energije ne samo u Srbiji, već i u regionu, u Rumuniji, Crnoj Gori, Italiji. Ukupna vrednost izgradnje Transbalkanskog koridora u Srbiji je 157 miliona evra, a ukupna dužina 321 kilometar”, rekla je Mihajlovićeva nakon potpisivanja Ugovora o dodeli investicionih sredstava za projekat Transbalkanskog koridora, Sekcija 3, za izgradnju novog dvostrukog dalekovoda Obrenovac - Bajina Bašta, vrednog 12,8 miliona evra.\n“Do sada je već završena jedna sekcija Transbalkanskog koridora, u izgradnji je sekcija od Kragujevca do Kraljeva. Sekcija za koju je danas potpisan ugovor, od Obrenovca do Bajine Bašte, duga je 109 kilometara i ukupne vrednosti blizu 60 miliona evra, a ostaje da se izgradi još jedna deonia, od Bajine Bašte do granice sa Crnom Gorom i granice sa Bosnom i Hercegovinom”, rekla je Mihajlovićeva.\nOna je dodala da je važan cilj ovog projekta, pored smanjenja gubitaka na prenosnoj mreži, i povezivanje Srbije sa regionom.\nPotpredsednica Vlade je zahvalila svim učesnicima u projektu na podršci i istakla da je vrednost projekata realizovanih u prethodnom ministarstvu sa KfW bankom iznosila oko 300 miliona evra, a da u resoru rudarstva i energetike vrednost projekata na kojima se radi sa KfW bankom iznosi oko 830 miliona evra.\nUgovor su potpisali i ministarka za evropske integracije Jadranka Joksimović, direktorka EMS Jelena Matejić i direktor kancelarije nemačke KfW banke u Srbiji Rudiger Hartman, a potpisivanju je prisustvovao i ambasador Nemačke u Republici Srbiji, Tomas Šib.\n“Ovaj mehanizam može mnogo da pomogne u razvoju čitavog regiona, uključujući i Srbiju”, dodao je on.\nAmbasador Nemačke u Srbiji, Tomas Šib, rekao je da je Nemačka već duže od 20 godina posvećena razvojnoj saradnji sa Srbijom i da je do sada uložila više od dve milijarde evra u različite projekte, od čega skoro 800 miliona evra u energetiku, kao oblast od velikog značaja.\n“Današnji ugovor odnosi se na projekat koji je važan i za efikasniji prenos energije i za regionalnu saradnju i koji će čitav region približiti Evropskoj uniji”, rekao je Šib.\nJelena Matejić, direktorka EMS, rekla je da je ugovor koji je danas potpisan, za izgradnju najmodernijeg viskonaponskog dalekovoda od Obrenovca do Bajine Bašte i podizanje naponskog nivoa u TS Bajina Bašta, veliki korak u daljoj realizaciji Transbalkanskog koridora, kao i korak bliže tome da Srbija postane ključno energetsko čvorište ovog dela Evrope.


-- PROGRAM ZA FEBRUAR 2005 --\nPetak, 18. februar 2005. u 14h, sala 2 MI SANU:\nProf. Teodor M. Atanackovic, (dopisni clan SANU) Institute of Mechanics, Faculty of Technical Sciences, University of Novi Sad\nO NEKIM MODELIMA MEHANIKE U KOJIMA SE JAVLJAJU IZVODI REALNOG REDA\nSadrzaj: Prikazace se jedan tip uopstenja konstitutivnih jednacina standardnog linearnog viskoelasticnog tela i to u slucaju kada se u konstitutivnim jednacinama javljaju izvodi po vremenu realnog reda. Analizirace se ogranicenja na koeficijente koja slede is entropijske nejednakosti. Potom ce se formulisati jednacine kretanja, za nekoliko konkretnih mehanickih sistema, kod kojih se javljaju diferencijalne jednacine sa diskretnim i neprekidno rasporedjenim izvodima realnog reda. Na kraju iznece se rezultati o egzistenciji i asimptotskom ponasanju resenja za pojedine probleme.\nPetak, 25. februar 2005. u 14h, sala 2, MI SANU:\nProf. Milutin Dostanic, Matematicki fakultet, Beograd\nOPERATOR INTEGRACIJE NA PROSTORU BERGMANA\nSadrzaj: Razmatra se operator integracije (generisan anal. funkcijom) na prostoru Bergmana sa radijalnom tezinom koja ima eksponencijalno opadanje na granici jed. diska. Dokazana je teorema koja daje neophodne i dovoljne uslove ogranicenosti (kompaktnosti) navedenog operatora sto predstavlja resenje jednog otvorenog problema u ovoj oblasti.


Održan četvrti sastanak Radne grupe za promociju Ciljeva održivog razvoja\nGlobalni dogovor u Srbiji, u okviru aktivnosti Radne grupe za promociju Ciljeva održivog razvoja, organizovao je četvrti po redu sastanak „Kako naše organizacije ostvaruju Ciljeve održivog razvoja“.\nNa skupu su predstavljanje svojih aktivnosti imale nove članice mreže: kompanija Vojvodjanska banka, Asocijacija za promociju inkluzije Srbije i Univerzitetski klub UNESKO.\nZorica Džida iz Vojvodjanske banke je predstavila projekat socijalne inkluzije mladih bez roditeljskog staranja i projekat dobrovoljne edukacije srpskog znakovnog jezika za zaposlene Banke. Navela je podatak da u Srbiji živi 800 dece bez roditeljskog staranja u ustanovama i da Banka radi programe edukacije dece starosti 15-19 godina, u cilju njihovog osposobljavanja za samostalni život.\nDuška Stojisavljević iz Asocijacija za promociju inkluzije Srbije predstavila je svrhu postojanja ove asocijacije – promovisanje inkluzije osoba sa invaliditetom i programe kpoje sprovode za odrasla lica sa invaliditetom. Posebno je naglasila važnost izmene lokalne legislative, kako bi se realno stanje stvari prenelo i u zakonodavstvo.\nKosta Živanović iz Univerzitetswkog kluba UNESKO je izneo rezultate konferencije „Uloga obrazovanja i kulture u agendi održivog razvoja“, održane 24-27. februara, ističući zaključke sa konferencije – da treba raditi na promociji CIljeva održivog razvoja, da zajednica nije dovoljno upoznata sa CIljevima, da je potrebno raditi na povećanju svesti stanovništva, ne samo poslovne zajednice i da su same institucije nedovoljno pripremljene za ostvarenje Ciljeva. Naredna tema konferencije ovog tipa bi bila posvećena pitanju pametnih gradova i migracijama.


Propao „projekat mira“: Auto-put Beograd - Sarajevo u slepoj ulici - Gradjevinarstvo.rs\n11.08.2017. | Sputnik\nAuto-put Beograd-Sarajevo, koji je pre samo pola godine slovio za „mirovni projekat koji je mnogo više od auto-puta“ postao je još jedna od jabuka razdora u BiH.\nNeslaganje dva entiteta o pitanju trase puta ukazuje na to da od projekta, makar u dogledno vreme, nema ništa.\nNije prevario utisak da se auto-putu Beograd-Sarajevo ne piše dobro pošto o tom infrastrukturnom projektu na nedavnom samitu o Zapadnom Balkanu u Trstu gotovo da nije bilo reči. Na licitiranja kojom bi trasom išao auto-put kroz Bosnu i Hercegovinu (BiH), odnosno Federaciju BiH i Republiku Srpsku (RS), sudeći po izjavama nadležnih, izgleda da je zasad stavljena tačka.\n„Za nas su strašno važni odnosi između Srba i Bošnjaka, tu treba da ulažemo mnogo strpljenja i prećutkivanja, kao i odbrane i zaštite naših međusobnih odnosa“, rekao je tada Vučić, objašnjavajući da je zbog toga i predložio projekat izgradnje auto-puta Beograd-Sarajevo, koji bi povezao „muslimane iz Sandžaka i Sarajeva, ali bi povezao i srpsku Hercegovinu sa centralnom Srbijom, i celu istočnu Bosnu sa centralnom Srbijom“.


Hrvatska dijaspora poslala više novca nego što je država prikupila od turizma – The PRESTIGE\nDoznake koje hrvatski državljani širom svijeta šalju formalnim i neformalnim kanalima porodici i prijateljima u zemlji ostale su stabilne prošle godine, a u prvoj polovini 2021. su i porasle, pokazuju podaci Hrvatske narodne banke (HNB).\nGotovinska sredstva koja su hrvatski radnici iz inostranstva poslali svojim porodicama nadmašila su ove godine prihode koje je Hrvatska u istom periodu ostvarila od dolazaka stranih turista, piše Novi list.\nU prva dva tromjesečja 2021,doznake radnika u inostranstvu iznosile su ukupno milijardu i 745 miliona eura, dok je u isto vrijeme prihod koji je država ostvarila od stranih turista bio milijardu i 494 miliona eura, navodi list, a prenosi portal Seebiz.\nTo znači da su različitim kanalima hrvatski radnici u instranstvu poslali u domovinu 351 milion eura više, odnosno za 23,5 posto više nego što su strani turisti potrošili na smještaj, hranu ili zabavu u posmatranom periodu.\nIako je postojao strah da će se zbog pandemije vrijednosti doznaka smanjiti, to se u hrvatskom slučaju nije dogodilo, budući da su one porasle za čak 206 miliona eura, iliti za 13,5 posto u poređenju sa 2020. godinom.\nSamo u prvom tromjesečju ove godine, hrvatski državljani su poslali 890,7 miliona eura doznaka, a u periodu april-jun 854,3 miliona.\nSrbija: Za pristojan život potrebno više od 900 eura\nSrbija Izveze IT usluga koliko voća i povrća


Vilingrad - 12. Dečiji filmski festival - KIDS FEST\nOdgovore na ova i druga pitanja o uzbudljivom dečijem svetu otkrijte na najpopularnijem festivalu zabave – Dečijem filmskom festivalu KIDS FESTU, koji se ove godine održava od 24. do 30. oktobra u bioskopu Vilin Grad, pod sloganom Filmujmo u ritmu sreće! Osim u Nišu, festival se ogranizuje i u Beogradu, Novom Sadu, Kragujevcu i u još 30-tak gradova širom Srbije.\nNajmlađi ljubitelji sedme umetnosti biće u prilici da gledaju zanimljive filmske premijere animiranih, igranih i dokumentarnih filmova iz Švajcarske, Amerike, Francuske, Belgije, Češke, Holandije… Veći deo ovih ostvarenja prikazan je na poznatim svetskim festivalima kinematografije za decu, a na KIDS FESTU naći će se sinhronizovani na srpski jezik.\nOve godine raznovrsan program od 20 ostvarenja je podeljen u dve celine: KIDS Arena (do 12 godina) i TEEN Arena (12-16 godina).\nNajmlađi će moći da uživaju u filmovima KIDS Arene, gde si svi naslovi sinhronizovan na srpski jezik. KIDS Arena će u svojoj ponudi imati 3D film „Snupi i Čarli Braun – Film o klinjama“, 2D filmove „Čudovištance Moli“, „Pat i Mat“ i druge.\nKao i svake godine, program KIDS Arene nudi ostvarenja iz celog sveta, poput koreanskog filma „World of us“, dokumentarca „Voyage of time“, 3D filmova „Kung fu Panda 3“ i „Ledeno doba: Veliki udar“, kao i film „Trolovi“ koji će premijerno i ekskluzivno biti prikazan na 12. Kids festu.\nNovouspostavljen program TEEN Arena namenjen je uzrastu od 12 do 16 godina, a tu će se naći filmovi poput „Dom gospođice Peregrin za Čudnovatu decu“, „Avril i neverovatni svet“ i drugi.\nCene karata za bioskopske projekcije na KIDS FESTU se nisu menjale, pa će i ove godine biti veoma pristupačne, posebno za grupne posete. Sve informacije o ulaznicama, terminima i organizovanim posetama možete naći na sajtu bioskopa Vilin Grad.\nPozivamo vas da i ove godine budete deo čudesnog dečijeg filmskog sveta!


Zbog ubistva Davida Dragičevića: NDP traži beuslovne ostavke čelnika MUP-a RS - Index.ba\nZbog ubistva Davida Dragičevića: NDP traži beuslovne ostavke čelnika MUP-a RS\nNarodni demokratski pokret /NDP/ traži da visokopozicionirani funkcioneri Ministarstva unutrašnjih poslova /MUP/ Republike Srpske podnesu bezuslovne ostavke radi otklanjanja svih sumnji u vezi sa, kako navode, ubistvom mladog Banjalučanina Davida Dragičevića, saopšteno je iz ove stranke.\n“Takvim činom bi skinuli teret i odgovornost koju nose, te zaštitili dignitet i dostojanstvo svih časnih pripadnika MUP-a”, saopšteno je iz NDP-a.\nNarodni demokratski pokret zahtijeva da MUP i nadležno tužilaštvo “preduzmu sve mjere i radnje da bi provjerili navode i optužbe na račun prozvanih lica, pa i samog resornog ministra Dragana Lukača, direktora Zavoda za sudsku medicinu, vlasnika kuće koja je navodno opljačkana u noći nestanka ubijenog Dragičevića i svih lica povezanih sa insceniranjem lažnog i uvredljivo nelogičnog policijskog uviđaja i obdukcionog nalaza”.\n“Ukoliko ne možete ili ne smijete da ovaj slučaj dovedete do kraja i razotkrijete pravu istinu, dajte ostavke već danas i oslobodite institucije političko-tajkunskog pritiska”, naveli su iz NDP-a.\nIz ove stranke navode da Lukačevo ćutanje “dok se građani brutalno prebijaju, ubijaju i nekažnjeno gaze u saobraćaju” predstavlja čin neodgovornog ponašanja i ignorisanja stvarnih problema.\nPrethodni članakProglas Koordinacije: Masovno okupljanje demobilisanih boraca 18. aprila u Sarajevu\nNaredni članakU Ahmiće došao i Bob Stewart koji je sa mirovnim trupama UN-a otkrio zločin: Ovo je bio genocid!


„Zeleni poslovi“ – mogućnost otvaranja 4000 novih radnih mjesta u BiH godišnje | UNDP u Bosni i Hercegovini\n„Zeleni poslovi“ – mogućnost otvaranja 4000 novih radnih mjesta u BiH godišnje\nWed Dec 14 00:00:00 EST 2016\nPredstavljena studija „Zeleni poslovi“ UNDP-a i partnera u GED Projektu\nDanas je u sarajevskom hotelu „Europe“, u okviru projekta „Zeleni ekonomski razvoj“ (Green Economic Development, GED), koji provodi UNDP uz podršku Vlade Švedske, a u saradnji sa partnerima projekta - Ministarstvom vanjske trgovine i ekonomskih odnosa BiH, Fondom za zaštitu okoliša FBiH, Fondom za zaštitu životne sredine i energetsku efikasnost RS, Ministarstvom za prostorno uređenje, građevinarstvo i ekologiju RS, Federalnim ministarstvom okoliša i turizma i Federalnim ministarstvom prostornog uređenja, predstavljena studija „Zeleni poslovi“.\nPojam „zeleni poslovi“ odnosi se na mogućnosti zapošljavanja u oblastima vezanim za zaštitu okoliša. „Zeleni poslovi“ naročito pogoduju građevinskom sektoru, jer je uobičajena struktura potrošnje energije takva da se u oblasti zgradarstva troši najviše energije, a onda su takvi objekti i predmet poboljšanja. Neracionalna potrošnja energije za grijanje, hlađenje i rasvjetu je karakteristična za gotovo sve tipove postojećih zgrada stambene i javne namjene u Bosni i Hercegovini.\n„Treba imati na umu da pitanja energetske efikasnosti ne znače samo uštede u smislu energije ili promjenu goriva koja se koriste. Svaka uložena konvertibilna marka će se višestruko vratiti kroz otvaranje velikog broja novih radnih mjesta“, odlučan je Sukhrob Khoshmukhamedov, zamjenik rezidentne predstavnice Razvojnog programa UN-a (UNDP) u svojoj izjavi. „Ovo se naročito odnosi na teško zapošljive kategorije stanovništva i na područjima i regijama koje karakteriše visoka nezaposlenost“, naglašava Khoshmukhamedov.\nMirko Šarović, ministar Ministarstva vanjske trgovine i ekonomskih odosa BiH, naglašava da je ovo trenutno jedan od najvažnijih projekata u BiH. „Ovo su prvi, a rekao bih i pravi koraci prema stvaranju održivog sistema“, kaže Šarović, s čim se u svojoj izjavi složio i Anders Hagelberg, ambasador Kraljevine Švedske u BiH i dodao: „Osnovni rezultati i nalazi analize navedene studije ističu da je na 1 milion EUR-a investicije u poboljšanje energetske efikasnosti objekata u Bosni i Hercegovini moguće stvoriti potencijal za skoro 100 novih radnih mjesta“.\nKljučna informacija ove studije, putem koje se vrši poređenje investiranja i efekata u različite privredne oblasti, je broj radnih mjesta na milion eura (€) ulaganja u mjere EEOIE, odnosno energetske efikasnosti i obnovljive izvore energije.\nUkoliko bi se provele građevinske mjere predviđene Nacionalnim akcionim planom energetske efikasnosti (NEEAP) BiH za period 2010. - 2018. godina, stvorio bi se godišnji potencijal zapošljavanja od gotovo 4.000 radnih mjesta, prvenstveno u građevinskom sektoru.\nDo 2016. kroz provedene radove na 46 objekata je smanjena emisija CO2 za oko 4000 t godišnje, ostvarene godišnje uštede u budžetima preko 1.000.000 KM, te kreirano 322 radna mjesta ekvivalenta oko 2.000.000 KM plata godišnje za domaću radnu snagu. GED projekat se implementira od 2014. godine, te je ukupna dosadašnja vrijednost projekta preko 23 miliona KM.\nStudija „Zeleni poslovi“ je provedena na osnovu 34 objekta na kojima su kroz GED projekat provedene mjere energetske efikasnosti, rečeno je na današnjoj konferenciji za medije. Cilj studije i analize je prikaz efekata investiranja u mjere energetske efikasnosti i obnovljive izvore energije na direktno zapošljavanje u BiH, naglašavaju učesnici. Pod direktnim zapošljavanjem podrazumijeva se zapošljavanje kao rezultat povećanja potražnje za robama i uslugama direktno povezanim sa provođenjem mjera EEOIE.


OEBS počeo misiju za procenu izbora u Srbiji - NOVA portal\nOEBS počeo misiju za procenu izbora u Srbiji\nPolitika Autor:Tanjug 08. Jun. 202012:43\nKancelarija OEBS-a za demokratske institucije i ljudska prava (ODIHR) danas je zvanično otvorila specijalnu misiju za procenu izbora u Srbiji, planiranih za 21. jun, što je učinjeno na poziv srpskih vlasti, saopštio je OEBS.\nMisija na čelu sa ambasadorkom Ursulom Gaček iz Poljske i osam međunarodnih eksperata sa sedištem u Beogradu pratiće osnovne aspekte izbora, kao što su registracija birača i kandidata, aktivnosti kampanje i medijsko izveštavanje o kampanji, rad izborne administracije i nadležnih državnih organa, primena zakonskog okvira i rešavanje izbornih sporova.\nTakođe, misija će se sastajati sa predstavnicima vlasti i političkih partija, civilnog društva, medija i međunarodne zajednice, a u obavljanju svojih aktivnosti blisko će sarađivati sa srpskim zdravstvenim vlastima i slediti zdravstvene protokole koji su uvedeni.\nKako se navodi, misija ODIHR neće sprovoditi sistematsko ili sveobuhvatno posmatranje postupaka glasanja, brojanja i taksiranja na dan izbora, ali će tokom izbornog dana posetiti ograničen broj biračkih mesta.\nDan nakon izbora članovi misije će predstaviti šta su zaključili na konferenciji za novinare, dok će završni izveštaj celog izbornog procesa sa preporukama biti objavljen dva meseca nakon okončanja izbornog procesa.\nDodaje se da će misija proceniti izbore u skladu sa obavezama OEBS-a i drugim međunarodnim obavezama i standardima za demokratske izbore, kao i sa nacionalnim zakonodavstvom.


Ovom prilikom učesnici su iskazali vjerovanje da će vlasti FBiH i pored aktuelnog političkog trenutka u državi, u što skorije vrijeme dati svoju saglasnost na ponuđene ugovore i time omogućiti početak najveće poslijeratne investicije u Bosni i Hercegovini.\nO aktuelnom statusu projekta i ispunjavanju zahtjeva EU u pogledu izgradnje Bloka govorio je dr.sci.Senad Salkić, izvršni direktor za kapitalne investicije. Dr Salkić je ukazao na nužnost izgradnje zamjenskog Bloka po savremenim BAT tehnologijama koji u potpunosti zadovoljava ekološke standarde EU, a čijom izgradnjom će BiH očuvati sigurnost snabdijevanja i energetsku neovisnost s obzirom na to da postojeći blokovi u skorijoj budućnosti izlaze iz pogona.\nPredstavnici kineskog Konzorcij CGGC/GEDI partnera u projektu izgradnje Bloka ponovili su odlučnost Republike Kine da i pored sporosti vlasti u donošenju odluka ostanu partner u projektu.\nTarik Begić, pomoćnik federalnog ministra energetike, rudarstva i industrije govoreći o ekonomsko-socijalnim aspektima podsjetio je prisutne, da je Blok 7 još 2010. godine proglašen jednim od strateških projekata u Federaciji BiH.\nBlok 7 TE ¨Tuzla¨ i Blok 8 TE ¨Kakanj¨ dio su Energetske strategije BiH do 2035. godine koju je usvojilo Vijeće ministara BiH rekla je ovom prilikom Branka Knežević iz Ministarstva spoljne trgovine i ekonomskih odnosa BiH i ukazala na važnost ulaganja u nove proizvodne objekte, s obzirom na prirodne resurse kojim BiH raspolaže, a kako država ne bi došla u situaciju da od izvoznika postane uvoznik električne energije.\nU dijelu foruma - Project Presentation under 16+1 umbrella, zamjenski Blok 8 TE ¨Kakanj¨ kao jedan od strateških projekata EPBiH predstavio je Hasan Čaušević voditelj pripreme izgradnje Bloka 8 dok je o ekonomsko – socijalnim parametrima projekta Vrelovod Kakanj – Sarajevo govorio Almedin Skopljak, rukovodilac Sektora za pripremu izgradnje hidroelektrana.\nTema ovogodišnjeg Unlimited Foruma je inovacija i tehnološki razvoj kompetitivnih industrija u okviru zemalja članica inicijative 16+1 sa posebnim akcentom na izgradnji pametnih gradova. Forum je okupio učesnike iz Kine, zemalja Baltika i regije kao i predstavnike bh. državnih institucija, vlada i ministarstava zaduženih za razvoj, tehnologiju, privredu, nauku i inovacije, predstavnike univerziteta, korporacija, tehnoloških parkova i kreativnih hubova.\nSarajevo UNLIMITED forum trajao je od 5. do 7.novembra 2018. godine.


SVADBA OD 650.000 EURA: Ceca za tezgu u Rimu uzela pare unaprijed, a evo koliko su Lukas, Jana, Keba i mnogi drugi zaradili\nHomeMuzikaSVADBA OD 650.000 EURA: Ceca za tezgu u Rimu uzela pare unaprijed, a evo koliko su Lukas, Jana, Keba i mnogi drugi zaradili\n1 listopada, 2020 eksplozija Muzika 0\nDanima se priča o tome koliko su porodice mladenaca uložile novca u gala slavlje u jednoj najluksuznijih vila italijanske prestonice, a prema našim saznanjima domaćini su dali oko 650.000 evra.\nLuksuzni objekat nalazi se dva kilometra od Koloseuma, a iznajmljivanje, kada su proslave u pitanju, košta približno oko sto hiljada evra po danu.\nS obzirom na to da su je domaćini uzeli na tri dana, samo za nju su potrošili 300.000 evra.\nHrana je uključena u ovu cenu, a vila ima svoje kuvare i ketering, koji su u dogovoru sa mladencima odlučili kakav će meni biti. Naš izvor koji je prisustvovao svadbi kaže da nije bilo srpskih specijaliteta, već da je u fokusu bila italijanska hrana.\nOsim pasti po kojima su prepoznatljivi, a kojih je bilo preko 20 vrsta, na meniju su bili i kanapei, razne vrste sireva, specijaliteti od testa, supe, čorbe, morski plodovi, salate, raviole, rižoto, arancini, kao i specijaliteti od mesa karakteristični za ovo podneblje Italije.\nKada su i pitanju deserti, i tu je bio veliki izbor – čuveni kanoli, italijanski zanatski sladoled, čizkejk, tiramisu… Ipak, najviše pažnje privukla je torta na čak pet spratova, sa specijalnom glazurom i ukrasima, čija je vrednost bila oko 15.000 evra.\nNi na piću se nije štedelo. Osim flaširane vode, sokova, sveže ceđenih sokova, i al**hol je bio na nivou.\nPored žestine, pila su se i najfinija vina, kao i šampanjac čija je cena neverovatnih hiljadu evra po boci. Dakle, samo na piće dali su približno 50.000 evra.\nPoslije svega što se desilo, Ljupka ipak priznala šta misli o ljubavi prema Dragiši: “Zbog njega bih i metak primila!”\nDara Bubamara pokazala kako uživa sa mladim bogatašem: Više ga ne krije od očiju javnosti


Američka firma tuži Srbiju zbog solarnog parka - Informativni internet portal Rume | www.grad-ruma.net\nAmerička firma tuži Srbiju zbog solarnog parka\nDatum kreiranja petak, 09. avgust 2013. - 09:58 grad-ruma.net\nAmerička firma Sekjurum ekviti partners saopštila je da je raskinula sporazum s Vladom Srbije o izgradnji solarnog parka i da će na međunarodnoj arbitraži tražiti odštetu od 160 miliona evra.\nU saopštenju se ističe da Srbija nije ispunila obaveze iz sporazuma kojim je bilo predviđeno da se obezbedi 3.000 hektara terena za izgradnju solarne elektrane snage 1.000 megavata.\nNajavljeno je da će spor za naknadu štete firmi biti pokrenut pred Međunarodnom arbitražom u Londonu.\nUgovor o izgradnji solarnog parka u Srbiji, najvećeg u Evropi, potpisan je u oktobru 2012. godine, kada je najavljeno da će u tu investiciju biti uloženo 1,75 milijardi evra.\nPredstavnici Ministarstva enegetike Srbije tvrdili su da su za izgradnju solarnog parka ponuđene parcele ukupne površine 30.000 hektara, deset puta više nego što je traženo, ali da Sekjurum ekviti partners ne odgovara nijedna ponuđena lokacija.\nPomoćnik ministra energetike Dejan Trifunović rekao je da Srbija sigurno ne može da izgubi eventualni sudski spor i neće platiti nikakvu odštetu.\nOn takođe tvrdi da bi jedino, ako se gleda suština sporazma o tom projektu zaključenom u oktobru prošle godine, Vlada Srbije mogla osnovano da tuži "Sekurum ekviti partners", jer se ta kompanija nije držala obaveza preuzetih ugovorom.\nTrifunović, međutim, kaže da u ugovoru o tom poslu, koji je Vlada Srbije potpisala sa pomenutom kompanijom u oktobru prošle godine, nema odredbi koje bi obavezivale našu stranu da plaća bilo kakve penale ili odštetu.\nUostalom, dodao je Trifunović, država je izvršila svoje obaveze prema "Sekurum ekvitiju" i ponudila ne 3.000 hektara za gradnju solarnog parka, koliko je tražila ta kompanija, već 10 puta veću površinu, posredstvom Uprave za zemljište Ministarstva poljoprivrede.\tPovezane teme: Solarni park Solarni paneli Vlada Srbije Ekologija


Nova ponuda: Lekić, Rudović, Pavićević i Mijović na izbornoj listi Demokrata - PV Informer Nova ponuda: Lekić, Rudović, Pavićević i Mijović na izbornoj listi Demokrata - PV Informer\n1 mjesec pre 442 pregleda Izvor: standard.me\nDemokratska Crna Gora blizu je dogovora sa Demosom, bivšim predsjednikom Crnogorske i Novom ljevicom da se nađu na zajedničkoj poslaničkoj listi za izbore koji su zakazani za 30. avgust, saznaju Dnevne novine iz dobro obaviještenih izvora.\nPrema tim informacijama, za Demos je predviđeno jedno “prolazno” mjesto, dok će drugo biti nešto niže na listi. U slučaju da rezultati izbora pokažu da Demos ima samo jednog poslanika, najvjerovatnije će se predsjednik ove partije Miodrag Lekić i poslanik Neđeljko Rudović rotirati nakon dvije godine mandata. Očekuje se da “prolazno” mjesto dobije i nezavisni intelektualac Vladimir Pavićević, koji je do nedavno bio na čelu Crnogorske, a nešto niže će biti Saša Mijović iz Nove ljevice.\nPrema nezvaničnim informacijama, moguća su i brojna iznenađenja na poslaničkoj listi Demokrata koju će ponuditi građanima. Jedno od njih je da se može dogoditi da na listi uopšte ne bude lidera ove partije Alekse Bečića i Borisa Bogdanovića. U tom slučaju listu bi predvodio potpredsjednik Demokrata Dragan Krapović, bivši predsjednik Opštine Budva, a iza njega bi bili većinom mladi ljudi.\nU svakom slučaju, Demokrate ovih dana ulaze u izbornu trku nakon što je propao plan ujedinjenja opozicije. Krapović je poručio da Demokrate ne mogu ići u “desničarsku koaliciju” i optužio GP URA da je bila domaćin sastanka opozicije a znala je da ide samostalno.\n“Gurati Demokrate, partiju kojoj pripadaju sve nacije u Crnoj Gori, u nacionalističku desničarsku koaliciju, može samo politički licemjer ili politička neznalica, kojoj nije cilj pobjeda nad DPS-om, već mandat više. Zanimljivo da je URI nije smetalo da vrši vlast sa svim opozicionim partijama u Budvi i Kotoru, da je mogla da ima zajedničkog predsjedničkog kandiata, a da joj sada smeta j edinstvena opoziciona lista”, kazao je Krapović. On tvrdi da jedinstvena lista može biti pobjednička “samo ako su na njoj svi opozicioni politički subjekti”.\n“Različitih ideoloških i programskih opredjeljenja, jer jedinstvo znači svi, a ovu vlast pobjeđuju zajedno i Crnogorci, i Srbi, i Albanci, i Muslimani, a ne samo jedni od njih. Gospodo, izvolite, dogovorite jedinstvenu listu svih opozicionih političkih subjekata učesnika pregovora i javite nam, Demokrate odmah prihvataju. Ukoliko to ne želite, odmah prestanite sa napa-\ndima i podmetanjima, usmjerite oštricu ka DPS-u i okupite oko sebe slične, kako bi pobijedili na ovima izborima, a ne proveli narednih mjesec i po dana u međusobnim optužbama”, zaključio je Krapović.\nNa izborima 2016. godine Demokrate su nastupile sa listom “Mr Aleksa Bečić Demokrate Pobjede ne podjele” Ova partija je osvojila 38.327 glasova što je bilo 10,01 odsto podrške izašlih na birača. Demokrate su u Skupštini Crne Gore imale osam poslanika, ali su od početka bojkotovale rad parlamenta.


Objavljeno 23.08.2019. u 16h\nDelegacija opštine Srebrenica iz Republike Srpske, je posetila naš grad po drugi put. Srebrenica i Zrenjanin su povezani kako činjenicom da ovde živi dosta ljudi, koji potiču sa teritorije Srebrenice, tako i interesovanjem privrednika iz Srebrenice za Zrenjanin. Sastanak je potvrda nastavka izuzetne saradnje dve sredine. Pored razgovora o aktuelnim temama, razmatrale su se i mogućnosti privredne saradnje, i istaknut značaj međusobnog povezivanja i održavanja komunikacije.\nPovezani putem stanovništva\n“ Ovo je druga poseta predstavnika Srebrenice Zrenjaninu, i mi imamo zaista odličnu saradnju i odnose s predstavnicima grada. U Zrenjaninu i okolini živi dosta ljudi koji potiču iz Srebrenice, koji imaju i dvojno državljanstvo i pravo glasa u Srebrenici. Mi bi kroz gradonačelnika, odnosno kroz ovu vlast, mogli da dođemo do svih naših građana koji nisu imali priliku da izvade dokumenta u Srebrenici. Oni mogu da dođu u Srebrenicu, i daju podršku, jer je Srebrenica jedna od najvažnijih opština u Republici Srpskoj.“ – istakao je načelnik Opštine Srebrenica Mladen Grujičić\nU najavi privredna saradnja\n„Danas smo došli sa delegacijom koju čine i privrednici. Predočili smo šta Srebrenica može da ponudi Zrenjaninu, i kako Zrenjanin može da pomogne Srebrenici. Razmatrali smo kako bi se međusobna saradnja pojačala. Delegaciju čine privrednici, moj šef kabineta, bivši potpredsednik skupštine, kao i sadašnji predsednik stranke SNSD ( Saveza socio demokrata). Razmenili smo iskustva i u političkom smislu. Prioritet je privredni razvoj Srebrenice, i da pokušamo da približimo Zrenjanin Srebrenici, kao i Srebrenicu Zrenjaninu. Smatram da su naše dve bratske lokalne zajednice , i da imaju iste ciljeve. Ciljevi su ekonomski razvoj, zadržavanje stanovništva, prosperitet, budućnost i stvaranje uslova, da mladi ljudi ostaju.“ – naglasio je je načelnik Mladen Grujičić\nNa drugom ZRbiznet-u i privrednici iz regiona -…\nOtvoren Sajam privrede „ZrBizNet“ - podsticaj za…\nTagovi:delegacija Srebrenica, stanovništvo, Vesti Zrenjanin\nNajviše gojaznih stanovnika Srbije je u Vojvodini\nU Vojvodini najzastupljenija dvočlana domaćinstva


Niška televizija » Dom zdravlja dobio novog zaštitnika prava pacijenata (VIDEO)\nObjavljeno 05.02.2014. 12:46\nSve zdravstvene ustanove u Srbiji, od kraja januara imaju novog apsolutno nezavisnog zaštitnika prava zdravstveno osiguranih lica. Do sada su taj posao obavljali ljudi koji su već bili zaposleni u tim ustanovama, a od sada pa nadalje će to pravno lice biti neutralni predstavnik Republičkog fonda za zdravstveno osiguranje, kako bi, prema rečima nadležnih iz te ustanove, njegov rad mogao da bude potpuno objektivan.\nIako su sve zdravstvene ustanove u Srbiji pored kutija za primedbe pacijenata i do sada imale osobu koja je bila zadužena za zaštitu prava pacijenata, prema broju negativnih komentara i primedaba, čini se da taj sistem ipak nije funkcionisao kako valja. Zbog toga je od pre nekoliko dana RFZO oformio novo telo koje će stajati na usluzi pacijentima, a koje je apsolutno nezavisno od ustanove u kojoj radi. Novog zaštitnika prava zdravstvenih osiguranika koji će pomagati nezadovoljnim pacijentima dobio je i niški Dom Zdravlja.\nZaštitinik zdravstvenih osiguranika iz RFZO je u Beogradu počeo sa radom još tokom decembra, ali kao pilot projekat. Kada je utvrđeno da funkcioniše, sve zdravstvene ustanove u Srbiji su ga prihvatile.\nZaštitinika prava pacijenata, osim Doma Zdravlja, imaju i KC Niš, a i sve niške zdravstvene ispostave. U niškoj filijali Fonda kažu da usluge zaštitinika mogu da koriste i svi osigurani pacijenti koji dolaze iz drugih gradova, a imaju uput za niške zdravstvene ustanove.\nPacijenti sa primedbama mogu se obratiti zaštitniku svakog radnog dana od 7:30 do 15:30, a prema rečima nadležnih iz RFZO sve prijave i primedbe rešavaće se istog dana, ili najkasnije 5 dana nakon podnošenja pritužbe.


REKOVAC: NEMA ŽALBI NA ČIŠĆENJE PUTEVA | Info centrala\nNaslovna Društvo REKOVAC: NEMA ŽALBI NA ČIŠĆENJE PUTEVA\nREKOVAC: NEMA ŽALBI NA ČIŠĆENJE PUTEVA\nU toku protekla dva dana i danas zimska služba za održavanje lokalnih puteva teritorije Opštine Rekovac u potpunosti je operativna a prisustvo mehanizacije na terenu je dvadeset četiri sata dnevno, kaže se u saopštenju Štaba za vanredne situacije prekovačke opštine. „Rad zimske službe je u potpunosti koordinisan i istom rukovode predsednik Opštine Rekovac Predrag Đorđevićkoji je i komadant Štaba za vanredne situacije i vd direktora JP „Direkcija za urbanizam i izgradnju Opštine Rekovac“ Aleksandar Antić.Svi putevi prvog prioriteta su u svakom trenutku bili prohodni, bez dužih zastoja na putevima.\nS obzirom na povećane snežne padavine na teritoriji Opštine Rekovac koje u pojedinim delovima opštine, brdskim predelima, karakteriše prisustvo jakog vetra koji stvara snežne nanose oko 1,5 metara, apsolutni prioritet prilikom čišćenja su opštinski putevi prvog reda u skladu sa usvojenim planom rada zimske službe. U više navrata tokom noći između nedelje i ponedeljka 18.01.2016. godine mehanizacija je čistila puteve i ostalih prioriteta pa se opet vraćala na puteve prvog prioriteta koji povezuju mesne zajednice i glavne puteve, zatim koje koriste hitne službe kao i ostali kritični putni pravci koji su po stepenu prioriteta prvi.\nZbog nepovoljnih vremenskih prilika mehanizacija je usmerena i na čišćenje lokalnih seoskih puteva koji vode do zaseoaka kako stanovništvo ne bi bilo odsečeno od glavnih saobraćajnica. Osnovni cilj je uspostaviti normalan javni prevoz tamo gde je predviđeno i omogućiti svim građanima iz sva 32 naselja da preko očišćenih glavnih saobraćajnica u svojim mestimamogu nesmetano da funkcionišu.\nU toku prethodnih dana i noći nismo imali ni jednu primedbu ili poseban zahtev od strane hitnih službi niti nam je prijavljeno da je stanovništvo u nekim seoskim mestima uzgroženo zbog snežnih nanosa. Centar za socijalni rad ima 180 porodica a ukupno oko 400 korisnika novčane socijalne pomoći, o kojima vodi brigu.U okviru programa javnih radova koji organizuje Crveni krst Rekovac neporsedno pre snežnih padavina i svakodnevno u toku trajanja nepovoljnih vremenskih prilika redovno se obilazi 70 staračkih domaćinstava na teritoriji Opštine Rekovac i nema informacija da je bilo ko iz tih domaćinstava životno ugrožen.\nPrema informacijama koje imamo danas je do svih javnih ustanova iz svakog mesta moguće doći kao i do lokalnih seoskih škola.\nNa području opštine Rekovac na regionalnim putevima obavezna je upotreba zimske opreme i na pojedinim lokalnim putevima“ navodi se u saopštenju.\nPrethodni tekstBOGOJAVLJENSKA VODA IZ CISTERNI\nSledeći tekstLAZAR MARKOVIĆ IZ ĆUPRIJE IZVADIO ČASNI KRST


PROTOKOL: Soroš, mlađi sa Vučićem o Kosovu – Balkanekspresrb.rs\nPredsednik Aleksandar Vučić sastao se danas sa zamenikom predsednika Upravnog odbora Fondacije za otvoreno društvo Aleksanderom Sorošem sa kojim je razgovarao o načinu na koji civilno društvo i njegova organzacija mogu da pomognu jačanju mira i stabilnosti regiona.\nPredsednik Vučić upoznao je predstavnike Fondacije za otvoreno društvo sa tokom pregovora između Beograda i Prištine i naglasio da je unapređenje odnosa veoma važno za održanje stabilnosti regiona Zapadnog Balkana.\nOn je zahvalio Fondaciji na analizama o razvoju Srbije koje je dobio od ove organizacije.\nAleksander Soroš je istakao da je Balkanu i Evropi potrebno rešenje kosovskog pitanja koje je održivo i koje doprinosi miru i stabilnosti. On je naglasio da je potrebna podrška civilnog društva i u Beogradu i u Prištini za pronalaže kompromisa.\nTema razgovora bila je kako pomoći u rešavanju problema pripadnika romske manjine u Srbiji(Press Predsedništvo).♦\nTagsAleksandar Vučić Aleksander Soroš\nREAGOVANJE DJB:Predsednik podnosi izveštaj Sorošu a ne poslanicima!


Salkić proslijedio u NSRS rezoluciju o osudi genocida u Srebrenici - Klix.ba\nSalkić proslijedio u NSRS rezoluciju o osudi genocida u Srebrenici\n3.6.2015. u 13:20\nPotpredsjednik Republike Srpske Ramiz Salkić proslijedio je danas u Narodnu skupštinu RS-a svoj prijedlog rezolucije o osudi genocida u Srebrenici.\n"Iako je Služba u Palati RS-a odbila da to učini na predviđeni način, uz tvrdnju da nemam ustavne nadležnosti za to, svjestan tih okolnosti upravo i insistiram da se Narodna skupština RS-a očituje da li je ovo u skladu s procedurom ili ne. Ako Narodna skupština RS-a kaže da to nije u skladu s procedurom, tražit ću od kluba poslanika Koalicije Domovina u parlamentu RS-a da predlože na usvajanje ovu rezoluciju", rekao je Salkić za Fenu.\nNaglasio je da se može tražiti izgovor u tehničkim procedurama i nadležnostima da se ne bi usvojila rezolucija o osudi genocida u Srebrenici.\n"Procedura i nadležnosti su samo izgovor da ta rezolucija ne dođe pred poslanike Narodne skupštine RS-a i da se ne bi oni morali izjasniti protiv", uvjeren je entitetski predsjednik.\nSlužba predsjednika RS-a, i to bez obrazloženja, odbila je prošle sedmice da proslijedi u Narodnu skupštinu RS-a Salkićev prijedlog rezolucije o osudi genocida u Srebrenici.\nBez obzira na tu situaciju, on je tada najavio da će i bez ovjere Službe predsjednika/potpredsjednika RS-a, uputiti u parlament RS-a rezoluciju o osudi genocida u Srebrenici, očekujući da se o tome nadležni izjasne.\n"Izglasavanjem teksta rezolucije o osudi zločina genocida u Srebrenici jasno bi se pokazalo opredjeljenje Narodne skupštine RS-a da gradi trajni mir i da podržava aktivan rad istražnih i pravosudnih organa na procesuiranju osumnjičenih za genocid i ratne zločine", navedeno je u tom dokumentu.\nU predloženoj rezoluciji, u koju je Fena imala uvid, ističe se da, “s obzirom na to da se u Bosni i Hercegovini dogodio genocid u Srebrenici, kao i brojni ratni zločini u drugim dijelovima Bosne i Hercegovine, bilo bi anticivilizacijski da se Narodna skupština RS-a ne odredi prema ovim zločinima, a posebno prema genocidu”.\n"Za izgradnju demokratskog entiteta i države, gdje će svi narodi i građani biti ravnopravni, bez obzira na naciju i vjeru, nužno je osuditi sve ratne zločine i opredijeliti se za mir, stabilnost, povjerenje i prosperitet u Evropskoj uniji", navodi Salkić u ovom dokumentu.\nOdavanjem počasti žrtvama genocida i ratnih zločina, Narodna skupština šalje, kako je istakao, jasnu poruku svim ratnim zločincima da Republika Srpska nikada više neće dozvoliti da se ratni zločini ponove, a da genocid i ratni zločini neće biti zaboravljeni i da će svi odgovorni biti procesuirani i kažnjeni.\n"Usvajanjem ove rezolucije poslanici bi iskazali senzibilitet i solidarnost prema svim žrtvama genocida u Srebrenici i svim žrtvama ratnih zločina, kao i prema preživjelim članovima njihovih porodica", naglašava se u predloženoj rezoluciji u koju je Fena imala uvid.\nNSRS Ramiz Salkić genocid u Srebrenici\nNastavljeno uređenje drugog dijela šetnice na Dobrinji\nŠkole u Kantonu Sarajevo u petak skraćuju nastavu\n03.06.2015. u 13:13


Konferencija klubova liga mlađih kategorija FSR ZAPADNE SRBIJE pred početak sezone 2019/20. (jesenji deo) • Poportal\n23/08/2019 23/08/2019 P.Radovanović0\nKonferencija klubova liga mlađih kategorija FSR Zapadne Srbije, održanaje 1.avgusta u Skupštinskoj sali GO Kostolac, povodom početka sezone 2019/20. godine (jesenji deo).\nNa samom početku prisutne je pozdravio predsednik Gradske opštine Kostolac Serdžo Krstanoski izrazivši zadovoljstvo jer je FK RUDAR danas ponovo u društvu klubova Zapadne Srbije.\n„Kostolac je grad uglja i električne energije, ali je i grad dobrih sportista.Trenutno imamo rukometaše koji igraju Super ligu Srbije, veoma dobre gimnastičare i odbojkaše. Nekada smo imali i dobre fudbalere, nadam se daće u predstojećem periodu i FK Rudar da se vrati na staze stare slave”, rekao je Krstanoski.\nSednicu konferencije klubova vodio je referent takmičenja FSR Zapadne Srbije, Siniša Bradonjić, a prisustvovali su direktor Lige zapadne Srbije mlađih kategorija, Milovan Srećković, članica Gradskog veća zadužena za sport Marijana Božić, predsednik Gradskog Fudbalskog saveza Požarevac Vlada Dinić, zamenik predsednika Fudbalskog saveza Braničevo, Zoran Demić i predstavnici klubova, omladinske, kadetske i pionirskelige, grupa „Podunavsko-šumadijska”.\nUkinuta obaveza kablovskih operatora da prenose Prvu, O2, Hepi i Pink\nNovi uslovi za refundaciju PDV-a na bebi opremu\nObavljene pripreme za početak nove školske godine u opštini Veliko Gradište


Arhiv - Tanker za prevoz prirodnog tečnog gasa, na terminalu za punjenje na sjeveru zapadne Australije (AFP photo/ HO / Woodside Energy LTD)\nAustralija je ponudila dodatno snabdijevanje tečnog prirodnog gasa Evropi, ukoliko Rusija odluči prekinuti snabdjevanje energentima dok rastu napetosti oko Ukrajine.\nDok rastu napetosti oko Ukrajine između Rusije i Zapada, sve je veći strah da bi Moskva mogla smanjiti ili isključiti isporuke gasa Evropi.\nEvropskoj uniji već nedostaje gasa nakon što su ublažavanjem ograničenja COVID-19 postavili velike zahtjeve za iscrpljene zalihe. Evropska unija zavisi od Rusije za oko trećinu svojih zaliha gasom i mogla bi trebati alternativne izvore, jer strahovi od ruske invazije na Ukrajinu eskaliraju.\nAustralija je jedan od vodećih svjetskih proizvođača tečnog prirodnog gasa ili LNG-a i spremna je povećati svoj izvoz u evropske zemlje.\nMinistar trgovine Dan Tehan rekao je u saopštenju u četvrtak da je Australija "spremna podržati naše prijatelje i saveznike u trenutnom izazovnom i složenom geostrateškom okruženju".\nTony Wood, direktor energetskog programa na Institutu Grattan, australijskoj istraživačkoj organizaciji, rekao je za Australian Broadcasting Corp. da je Australija u dobroj poziciji da pomogne.\n"Australija, Sjedinjene Američke Države i Katar zajedno snabdjevaju oko 50% svjetskog LNG-a u obliku isporučenog prirodnog gasa, dok je ono što Rusija pruža, očito, putem cjevovoda", rekao je. "Ali tu postoji određena fleksibilnost. Dakle, ono što se sada događa je da traže opcije da nabave zalihe na drugom mjestu. Sjedinjene Države pokušavaju koordinirati nešto od toga, a dio australijskog gasa već je upotrijebljen da se dopunom riješi problem u ovom trenutku i, naravno, moglo bi se pogoršati ako se situacija u Ukrajini pogorša."\nRuski izvoz gasa u Evropu uglavnom se pumpa kroz cjevovode koji prolaze kroz Ukrajinu ili druge istočnoevropske zemlje. Moskva je insistirala da je ukrajinski sistem oronuo i optužila je svog susjeda za krađu gasa.\nAnalitičari kažu da bi Rusija mogla koristiti napetosti oko Ukrajine kako bi promovisala svoj plan za novi cjevovod do Njemačke koji zaobilazi Poljsku i Ukrajinu.\nAustralijska vlada, takođe, je pozvala svoje građane da odmah napuste Ukrajinu, budući da se ruski vojnici okupljaju na granici i opasnost od invazije raste.\nVlada procjenjuje da u Ukrajini ima oko 1400 Australijanaca. Ministrica vanjskih poslova Marise Payne rekla je u utorak da je savjet za odlazak "oprezan i razborit korak, jer je sigurnosna situacija nepredvidiva".


Najbolji igrač 21.kola Linglong Tire Super lige Srbije prema izboru naše redakcije je Bibras Natho, dvostruki strelac za Partizan u pobedi nad ekipom Radnika u Beogradu.\nPrvim prolećnim kolom nastavljeno je superligaško takmičenje, a favoriti su se pobrinuli da ne bude velikih iznenađenja. Najubedljiviji trijumf ostvarila je ekipa Partizana koja je na svom stadionu savladala surdulički Radnik rezultatom 3:0 (1:0). Najzaslužniji za ovakav rezultat svakako je uskusni izraelski internacionalac Bibras Natho koji je pružio još jednu odličnu partiju i postigao dva pogotka. Posebno atraktivan bio je drugi pogodak, nakon sjajno izvedenog slobodnog udarca, kojim je otklonio sve eventualne dileme o epilogu ovog susreta. Pored efikasnosti koju je pokazao, vezni fudbaler crno-belih je svojom sigurnom igrom na sredini terena zaslužan za odlično izdanje svog tima i veliki broj šansi koje su fudbaleri Partizani stvorili na ovom susretu. Zbog svega toga nismo imali nikakvu dilemu u izboru najboljeg aktera ove runde takmičenja.\nBibras Natho (31) je rođen u Izraelu, igra na poziciji centralnog veznog igrača, a tokom juniorske karijere bio je član Hapoela iz Tel Aviva. Tokom karijere je nastupao i za ruski Rubin, grčki PAOK, ruski CSKA iz Moskve i grčki Olympiacos, odakle je i stigao u Beograd. Prošao je sve mlađe reprezentativne selekcije svoje zemlje, a kao kapiten je predvodio seniorsku selekciju za koju je sakupio čak 66 nastupa. Ove sezone je zabeležio 15 superligaških nastupa za ekipu Partizana, uz 6 postignutih pohodaka.


U Valjevu je sve spremno za dvodnevni Festival duvan čvaraka koji se održava 5. i 6. oktobra 2019. godine pod pokroviteljstvom Grada Valjeva, a u organizaciji Turističke organizacije Valjeva.\nProgramom festivala za subotu je predviđeno takmičenje u pripremanju valjevskih „šoder čvaraka“ uz zabavni program u kome će učestvovati poznati interpretatori narodnih pesama. Istog dana predviđeno je i takmičenje u igranju narodnih kola „Dvojka fest“.\nDrugog dana festivala, kada će se obaviti i svečano otvaranje, predviđeno je proglašenje pobednika i dodela priznanja najboljim majstorima u pripremanju valjevskih čvaraka.\nZa takmičenje u pripremanju čvaraka prijavilo se više od 200 učesnika iz Valjeva i okolnih mesta, kaže za Kolubarski.info Nikola Radojičić, predsednik Organizacionog odbora festivala. Organizovana je i turistička šetnja gradom, kao i popusti za goste u okviru akcije „Kupi kartu i ostvari popust“, koji se odnose na posetu Modernoj galeriji, Narodnom muzeju, ali i ostvarivanje pogodnosti kod kupovine čvaraka.\nOrganizatori očekuju da će, kao i ranijih godina, posećenost biti velika, za dva dana blizu 100 hiljada posetilaca i gostiju, kaže Slavan Batočanin, valjevski „Kralj čvaraka“, utemeljivač ove manifestacije koji tvrdi da se za dva dana, koliko traje festival, koji se održava na platou Centra za kulturu i na keju reke Kolubare, proda 100 hiljada kilograma ovog veoma traženog proizvoda od svinjskog mesa.\nFestival će, najavljuju organizatori, početi prangijama na obližnjem brdu Vidrak, uz pesmu „Pukni zoro“. Najbolje takmičare očekuju vredne novčane nagrade i pehari, kao i najbolje igrače kola.\nTags: festival duvan cvaraka, valjevo


Povećavaju se vodostaji reka u RS\nU Gradišci i Srpcu je vodostaj Save prešao kotu vanredne odbrane od poplave, a na području tih opština poplavljeno je nekoliko domaćinstava, saopšteno je iz Uprave civilne zaštite Republike Srpske.\nVodostaji ostalih reka u Republici Srpskoj, koje prate hidrološke službe,variraju u normalnim granicama, navedeno je iz Uprave civilne zaštite.\nMinistar poljoprivrede, šumarstava i vodoprivrede RS Stevo Mirjanić izjavio je u Gradišci da je stanje u priobalnom području u Srpcu i Gradišci stabilno, te da očekuje da visok vodostaj Save neće izazvati veću štetu na području ove dve opštine.\nReke Drina i Sava kod Bijeljine dostigle su neposredne kote redovne odbrane od poplava, koja bi večeras mogla biti uvedena na Drini, a sutra na Savi, najavio je šef gradskog Odseka za civilnu zaštitu Drago Ristić.\n“U ovoj situaciji moglo bi doći do manjeg izlivanja Drine u nebranjenom području, u priobalnim delovima naselja Janja, Amajlije i Popovi, te u nebranjenom području ušća rečice Lukavac u Savu kod naselja Novi”, rekao je Ristić.\nUkoliko se vremenske prilike ne pogoršaju, dodao je on, na području Semberije ne očekuju se veći problemi u vezi sa poplavama.\nObilne padavine povećale su vodostaj Drine na području Foče, ali je on još ispod redovne kote odbrane od poplava koja iznosi 300 centimetara, rečeno je u fočanskom štabu Civilne zaštite.\nIz Civilne zaštite su upozorili da je povećan dotok vode u Pivsko jezero, u Crnoj Gori, tako da se u toku dana očekuje da će se kroz turbine Hidroelektrane “Mratinje” propuštati veća količina vode, koja će dodatno povećati vodostaj Drine.


Tag / Binali Jildirim / Vesti online\nTurska poručila: Možemo da "neutrališemo svaku pretnju"\nPremijer Turske Binali Jildirim poručio je da Turska može da "neutrališe svaku pretnju", prenosi "Ekatimerini".\nAsad: Turska podržava teroriste\nSirijski predsednik Bašar Asad smatra da je turska ofanziva u Afrinu deo strategije Ankare kojom se podržavaju teroristi.\nMilicija sirijskih Kurda tvrdi da su turske trupe pokušale da pređu granicu Sirije i Turske i uđu u pokrajinu Afrin, ali da su silom naterane da se vrate.\nTurska nastavlja operaciju "Štit Eufrata"\nErdogan razvio barjake na granici sa Irakom\n"Čistka" neophodna: Erdogan produžio vanredno stanje\nVanredno stanje u Turskoj produženo je za još tri meseca, skoro godinu dana nakon što je uvedeno zbog pokušaja državnog udara 15. jula prošle godine.\nTurska na nogama: Godišnjica neuspelog puča\nTurski parlament u Ankari danas je održao posebnu sednicu, kao prvi u nizu događaja planiranih narednih dana u celoj zemlji, da bi se obeležila godišnjica pokušaja državnog udara. U Istanbulu...\nTurci tvrde: Ofanziva na Raku počela pre dva dana\nBitka za zauzimanje Rake, sirijskog uporišta takozvane Islamske države, počela je u petak, rekao je turski premijer Binali Jildirim, prenosi danas AFP, pozivajući se na tursku agenciju Anadoliju.


Svečanost povodom slanja finalne knjige Mostara u kandidaturi za EPK 2024. - Službene stranice Grada Mostara\nGrad Mostar finalist u izboru za Evropsku prijestolnicu kulture 2024. godine, u petak je prezentacijom projekta Mostar 2024 te prikazivanjem filma kandidature "Sve je premostivo" svečano obilježio slanje finalne knjige u sjedište Evropske komisije koja krajem septembra ove godine donosi odluku o tome koji će grad ponijeti ovu prestižnu titulu.\nObraćajući se prisutnima, gradonačelnik Mostara Ljubo Bešlić kazao je kako budućnost Mostara vidi upravo kroz spomenuti projekat, odnosno kroz jačanje saradnje i međusobnoga uvažavanja.\n-Naš put u budućnost vidimo kroz ovaj projekt, Mostar 2024 i ljude koji su se svim svojim srcem, znanjem i sposobnosti uključili vodeći bolju budućnost ovoga grada - kazao je Bešlić i dodao da im je želja svakako da se u Mostaru, gradu kulture, svjetlosti, ljubavi, ali i gradu, u kojem ima puno zaostataka iz prošlosti i pokidanih veza, one učvrste i dovedu u fazu uzajamnoga poštivanja i uvažavanja.\n-Kroz ovaj projekt vidimo povijesnu šansu ne samo da obnovimo grad, nego da obnovimo i bolje se upoznamo i uvažavamo kroz različitost kulture, religija, političkih opcija i svega onoga što jedan grad treba da ima - poručio je Bešlić.\nMustafa Alendar, član Tima Mostar 2024, iza kojih su tri godine rada na ovom projektu je predstavljajući ga pojasnio kako prijavna knjiga sadrži četiri mehanizma koji bi trebali promijeniti imidž grada na način da među ljudima uspostavi nove i stare veze, zatim da se poveže dijaspora koja je otišla te cjelokupna regija i BiH, a kroz mehanizam “kvantnog skoka” novim tehnologijama odredi se i zajednička budućnost.\nFederalna ministrica kulture i sporta Zora Dujmović i premijer Hercegovačko-neretvanskog kantona Nevenko Herceg, koji su također došli podržati ovaj važan događaj za grad i njezine građane, izrazili su nadu kako će Evropska komisija prepoznati vrijednost ovoga projekta upravo u Mostaru i da će 2024. ovaj grad doista biti Evropska prijestolnica kulture.\nMinistrica Dujmović i premijer Herceg podsjetili su da će i federalna i kantonalna vlada svakako preuzeti dio obveza finansiranja infrastrukturnih i kulturnih sadržaja potrebnih za ovu titulu.\nGošća Jelena Pavičić Vukičević, zamjenica gradonačelnika Zagreba Milana Bandića, ističući važnost ovoga događaja za grad Mostar kazala je kako je zapravo ovaj projekt odašilja važne poruke dijaloga, saradnje i kooperacije i po njoj, najvažnije poruke 21. vijeku.\nProgram Evropska prijestolnica kulture utemeljen je 1985. sa svrhom promicanja boljeg međusobnog razumijevanja među evropskim gradovima i jačanja osjećaja evropske pripadnosti, istodobno ističući bogatstvo evropskih kultura te njihovu različitost, ali i zajedničke osobine.\nDržave koje nisu članice Evropske unije svake tri godine imaju mogućnost da njihovi gradovi apliciraju i budu izabrani za nositelje te prestižne titule.


Prezentacija novih Mercedesovih vozila u Srbiji - Stars Rent a car Beograd\nPrezentacija novih Mercedesovih vozila u Srbiji\nMercedes je od 30. oktobra do 1. novembra u okviru manifestacije Star Experience na stazi NAVAK u Subotištu predstavio aktuelne modele svojih SUV i sporckih vozila. Za ovu priliku specijalno je predstavljen i supersportski Mercedes AMG GT S.\nOvaj bitan događaj odvijao se u režiji profesionlanih instruktora vožnje Mercedesove vozačke akademije u saradnji sa Mercedes-Benc trening centrom iz Srbije i Nacionlnom vozačkom akademijom, a glavni instruktor je bio Majkl Tum.\nModeli Mercedesa su predstavljeni u četri etape koje su specijalno pripremljeni. Posebnu pažnju privukao je CLA 45 AMG Shooting u specijalnom OrangeArt Edition izdanju.\nOvaj karavan se kao i kod nas i u drugim zemljama poput Madjarske, Austrije, Hrvacke je ostavio utisak, a nakon Srbije posetiće i Sloveniju. Luksuzni, sportski i ostali modeli oduševili su kako naše ljubitelje ovog brenda tako i ostale.


Vučić: Kazna UEFA potvrdila da je albanska strana vinovnik\nPremijer Srbije Aleksandar Vučić ocenio je da je odluka Disciplinske komisije UEFA pokazala da je albanska strana vinovnik incidenta na stadionu Partizana, u prvom poluvremenu prekinute utakmice između reprezentacija Srbije i Albanije.\nPremijer Srbije je dodao da nije video sadržaj odluke UEFA, ali da mu je iz sportskog ugla žao fudbalera, jer su im oduzeta tri boda.\n"Siguran sam da bi do kraja savladali Albaniju. Iz političkog ugla, jedna stvar je pošteno napravljena, a to je da se zna da je vinovnik incidenta albanska strana jer su oni kažnjeni gubitkom 3:0. Mi smo krivi zbog toga što nismo uspeli da se uzdržimo i osmehnemo", kostatovao je Vučić, i da na taj način prećutimo "brutalnu političku provokaciju koju je i UEFA ocenila kao takvu".\nŽao mu je, kaže, što su postojali propusti u organizaciji utakmice i što će fudbaleri Srbije zbog toga platiti cenu, ali i da se nada da se više takvi propusti neće ponoviti.\n"Time što je neko utrčao u teren ništa dobro za svoju zemlju nije uradio", rekao je Vučić i dodao da, bez obzira na oduzimanje tri boda, veruje da će naši fudbaleri uspeti da izbore plasman na Evropsko prvenstvo.\nUpitan šta odluka UEFA znači na predstojeći susret Vučića i albanskog premijera Edija Rame, on je odgovorio da je razočaran izjavama albanskih zvaničnika.\n"Razočaran sam njihovim izjavma, činjenicom da nisu želeli da priznaju svoje greške i optuže i osude one koji su uneli taj dron i tu zastavu 'velike Albanije'", rekao je Vučić.\nOn je poručio da je razočaran konstantnim ponavljanjem da je "velika Albanija" noćna mora Srbije.\n"To jeste naša noćna mora, to je noćna mora svakog normalnog čoveka i građanina, i nećemo dozvoliti stvaranje Velike Albanije", poručio je Vučić.\nS druge strane, dodao je on, Srbija želi da razgovara sa Albanijom, da se u konstruktivnom razgovoru vidi kako privrednici iz naše zemlje mogu da rade u Albaniji i u nju izvoze ili, ako ima potrebe, da iz nje uvezu robu.\n"To je moj posao. Moj posao je racionalno ponašanje i da zajedno sa članovima Vlade i predsednikom Republike obezbedimo mir i stabilnost za našu zemlju, ekonomski napredak", rekao je Vučić.\nPrema njegovim rečima ako nema političkog mira i stabilnosti ne može se očekivati ni ekonomske reforme i napredak.\nOdlukom Kontrolne i Disciplinske komisije UEFA utakmica Srbije i Albanije u kvalifikacijama za Evropsko prvenstvo 2016. godine, prekinuta 14. oktobra u Beogradu, registrovana je službenim rezultatom 3:0 za Srbiju, a "orlovima" će biti oduzeta tri boda u kvalifikacionoj grupi I.\nUtakmica između Srbije i Albanije prekinuta je 14. oktobra na stadionu Partizana u 41. minutu pošto je došlo do incidenata nakon što se iznad terena pojavio dron sa zastavom takozvane "velike Albanije".\nTada je došlo do sukoba igrača dve ekipe, a potom je na teren ušao i odredjeni broj navijača, koji je napao gostujuće fudbalere, nakon čega su oni napustili teren i odbili da se vrate.